การประกอบธุรกิจของแต่ละสายผลิตภัณฑ์

1 ลักษณะผลิตภัณฑ์หรือบริการ

  ในอดีตกลุ่มบริษัทฯ ดำเนินธุรกิจพัฒนาและให้เช่าโครงการฯ
  ที่พัฒนาขึ้นตามความต้องการของลูกค้า (Built-to-Suit)
  ที่ส่วนมากจะเป็นโครงการขนาดใหญ่เพียงอย่างเดียว อย่างไรก็ตาม ในปัจจุบันกลุ่มบริษัทฯ
  ได้เริ่มมีการให้บริการพัฒนาโครงการฯ สร้างแบบสำเร็จรูป (General Warehouse)
  มาตรฐานสูงภายใต้โครงการ Warehouse Farm เพื่อให้บริการทั้งในรูปแบบ Built-to-Suit
  เพื่อรองรับความต้องการของลูกค้าหลักบางกลุ่ม ที่มีลักษณะเฉพาะเช่น
  การสำรองพื้นที่ต่อขยายเพื่อใช้งานในอนาคต และแบบ General Warehouse
  เพื่อรองรับฐานลูกค้ากลุ่มใหม่และเพื่อการดำเนินธุรกิจที่ตอบสนองความต้องการของตลาดได้ทันท่วงที

  การประกอบธุรกิจของกลุ่มบริษัทฯ สามารถแบ่งได้เป็น 3 ส่วนดังต่อไปนี้

  1. ธุรกิจการพัฒนาอสังหาริมทรัพย์เพื่อรายได้ค่าเช่าและบริการ

  2. ธุรกิจการพัฒนาอสังหาริมทรัพย์เพื่อจำหน่าย

  3. ธุรกิจการลงทุนและบริหารจัดการอสังหาริมทรัพย์

1.1 ธุรกิจการพัฒนาอสังหาริมทรัพย์เพื่อรายได้ค่าเช่าและบริการ

  1.1.1 โครงการที่พัฒนาขึ้นตามความต้องการของลูกค้า (Built-to-Suit)

  กลุ่มบริษัทฯ ดำเนินธุรกิจพัฒนาและให้เช่าโครงการฯ ขนาดใหญ่ตามความต้องการของลูกค้า
  (Built-to-Suit)
  โดยโครงการที่พัฒนาให้แก่ลูกค้าแต่ละรายนั้นจะมีความซับซ้อนเพื่อตอบสนองความต้องการที่แตกต่างกันตามลักษณะการประกอบธุรกิจและกระบวนการปฏิบัติงานของผู้เช่าแต่ละราย
  โดยเน้นที่ทำเลที่ตั้งที่เป็นจุดยุทธศาสตร์ทางโลจิสติกส์ อาทิเช่น บางนา-ตราด วังน้อย บางปะอิน
  สระบุรี หรือนิคมอุตสาหกรรมต่างๆ ซึ่งโครงการที่พัฒนาขึ้นมาทั้งหมดมีผู้เช่าทั้งร้อยละ 100.0
  โดยสัญญาเช่าของโครงการที่พัฒนาขึ้นตามความต้องการของผู้เช่าส่วนใหญ่จะเป็นสัญญาเช่าระยะยาวที่มีอายุโดยเฉลี่ยอยู่ระหว่างตั้งแต่
  10 ถึง 15 ปีขึ้นไป และผู้เช่าต้องวางเงินประกันการเช่าและการบริการเป็นเงินสด
  และ/หรือหนังสือค้ำประกันจากธนาคาร มูลค่าประมาณ 3-12 เดือนของค่าเช่าต่อปี
  โดยมีเงื่อนไขว่า หากผู้เช่ายกเลิกสัญญาเช่าก่อนสิ้นสุดระยะเวลาการเช่าที่กำหนดไว้
  ผู้เช่าจะต้องชำระค่าชดเชยเท่ากับค่าเช่าสำหรับระยะเวลาการเช่าที่เหลือตามสัญญาเช่าอยู่ให้แก่กลุ่มบริษัทฯ

  ก. อาคารคลังสินค้าและศูนย์กระจายสินค้า

  โครงการฯ ทั้งหมดของกลุ่มบริษัทฯ
  จะได้รับการออกแบบให้เป็นไปตามมาตรฐานสากลโดยคำนึงถึงประโยชน์การใช้งานสูงสุดของผู้เช่า
  อาทิเช่น การออกแบบพื้นที่ภายในอาคารเพื่อให้การหมุนเวียนของสินค้ามีประสิทธิภาพสูงสุด
  การกำหนดความสูงของพื้นและเส้นทางการเข้าออกของรถขนส่งขนาดใหญ่เพื่อการขนถ่ายสินค้าเป็นไปอย่างรวดเร็ว
  รวมทั้งการออกแบบให้ชั้นวางสินค้ามีความยืดหยุ่นและสามารถปรับให้เหมาะสมกับกระบวนการปฏิบัติงานของผู้เช่า
  ซึ่งช่วยให้การจัดวาง/บรรจุสินค้าเกิดความคล่องตัวและลดความผิดพลาด เป็นต้น
  ตลอดจนโครงการฯ ของกลุ่มบริษัทฯ
  จะตั้งอยู่ในทำเลที่เป็นจุดยุทธศาสตร์ด้านโลจิสติกส์ที่เหมาะแก่การเป็นศูนย์การกระจายสินค้าที่ดี
  ซึ่งมีพื้นที่ขนาดโครงการฯที่ใหญ่และหลากหลาย ตั้งแต่ 10,000.0 ถึง 70,000.0 ตารางเมตร
  โดยโครงการฯ ส่วนใหญ่จะตั้งอยู่บนเส้นทางที่สามารถเข้าถึงสนามบินนานาชาติสุวรรณภูมิ หรือ
  ท่าเรือแหลมฉบัง หรือ สามารถเชื่อมต่อกับการคมนาคมเส้นทางหลักได้อย่างสะดวก เช่น
  บางนา-ตราด กม.18-20 จึงส่งผลให้มีความสะดวกในการเดินทางขนส่งสินค้ามายังกรุงเทพฯ
  หรือกระจายสินค้าไปยังภูมิภาคต่างๆ ของประเทศไทย รวมถึงต่างประเทศ
  ซึ่งเป็นการช่วยลดต้นทุนการขนส่งในระยะยาวให้แก่ผู้เช่าได้เป็นอย่างดี ตัวอย่างโครงการฯ
  ในอดีตของกลุ่มบริษัทฯ ได้แก่ โครงการศูนย์กระจายสินค้าปรับอากาศขนาด 52,706.8
  ตารางเมตรบนถนนบางนา-ตราด กม. 19 ที่มีบริษัท ดีเคเอสเอช (ประเทศไทย)
  จำกัดเป็นผู้เช่าหลัก โครงการฯ
  ดังกล่าวสร้างขึ้นโดยมีวัตถุประสงค์เพื่อใช้เป็นศูนย์กระจายและจัดเก็บสินค้าประเภทเวชภัณฑ์
  ซึ่งโครงการฯ ได้รับการออกแบบให้ตรงกับหลักเกณฑ์วิธีการที่ดีในการผลิต
  รวมทั้งได้ติดตั้งเครื่องปรับอากาศเพื่อควบคุมอุณหภูมิภายในตัวอาคาร โดยมีอุณหภูมิระหว่าง 23
  องศาเซลเซียล ไปจนถึงห้องเย็น -30 องศาเซลเซียล
  จึงช่วยให้ผู้เช่าสามารถควบคุมคุณภาพของผลิตภัณฑ์ได้เป็นอย่างดี

  ข. อาคารโรงงานขนาดใหญ่

  ทีมงานวิศวกรผู้เชี่ยวชาญของกลุ่มบริษัทฯ
  จะทำงานร่วมกันอย่างใกล้ชิดกับทีมงานของผู้เช่าในทุกขั้นตอนของการออกแบบและการก่อสร้างอาคารโรงงานเพื่อให้มั่นใจได้ว่าอาคารโรงงานที่ส่งมอบให้กับลูกค้าจะสามารถตอบสนองความต้องการที่เฉพาะเจาะจงของผู้เช่าในทุกๆ
  ด้านได้ อาทิเช่น การออกแบบพื้นที่ใช้สอยและการจัดวางเสาที่ไม่กีดขวางกระบวนการปฏิบัติงาน
  การใช้วัสดุก่อสร้างพื้นที่แข็งแรงทนทานต่อการรับน้ำหนักของสินค้า อุปกรณ์และเครื่องจักร
  การออกแบบหลังคาที่สามารถระบายความร้อนได้ตามธรรมชาติ
  รวมถึงการวางระบบสาธารณูปโภคต่างๆ เช่น ระบบไฟฟ้า ระบบแสงสว่าง ระบบบำบัดของเสีย
  ให้รองรับกำลังการผลิตที่มีมาตรฐานระดับสูงตามความต้องการของลูกค้า
  และเป็นไปตามข้อบังคับมาตรฐานอุตสาหกรรม เป็นต้น โดยโรงงานทั้งหมดที่บริษัทฯ
  เป็นผู้พัฒนาตั้งอยู่ในเขตนิคมอุตสาหกรรมต่าง ๆ อาทิเช่น นิคมอุตสาหกรรมอมตะซิตี้ จ.ระยอง
  นิคมอุตสาหกรรมเหมราช จ.สระบุรี เป็นต้น

ตัวอย่างโครงการที่พัฒนาขึ้นตามความต้องการของลูกค้า (Built-to-Suit)

+--------------------------------------+-------------------------------+
|                                      |                               |
+--------------------------------------+-------------------------------+
| []                                   | ที่ตั้งโครงการ: บางนา-ตราด ก.ม.   |
|                                      | 19                            |
|                                      |                               |
|                                      | พื้นที่เช่า: 52,706.8 ตารางเมตร    |
|                                      |                               |
|                                      | บริษัท: บจ. แวร์เฮาส์ เอเชีย       |
|                                      | อะไลแอนซ์                      |
|                                      |                               |
|                                      | (อ                            |
|                                      | ยู่ในแผนการจำหน่ายให้แก่กองทุนรวมฯ) |
|                                      |                               |
|                                      | ประเภทโครงการ: ศูนย์กระจายสินค้า  |
+--------------------------------------+-------------------------------+
|                                      |                               |
+--------------------------------------+-------------------------------+
| []                                   | ที่ตั้งโครงการ: ลาดกระบัง          |
|                                      |                               |
|                                      | พื้นที่เช่า: 18,156.0 ตารางเมตร    |
|                                      |                               |
|                                      | บริษัท: บริษัทฯ                   |
|                                      |                               |
|                                      | ประเภทโครงการ: ศูนย์กระจายสินค้า  |
+--------------------------------------+-------------------------------+
| []                                   | ที่ตั้งโครงการ: อมตะซิตี้            |
|                                      |                               |
|                                      | พื้นที่เช่า: 9,399.4 ตารางเมตร     |
|                                      |                               |
|                                      | บริษัท: บริษัทฯ                   |
|                                      |                               |
|                                      | ประเภทโครงการ: โรงงาน         |
+--------------------------------------+-------------------------------+
|                                      |                               |
+--------------------------------------+-------------------------------+

  1.1.2 โครงการ Warehouse Farm

  เนื่องจากกลุ่มบริษัทฯ ได้เล็งเห็นถึงปริมาณความต้องการเช่าอาคารคลังสินค้า ศูนย์กระจายสินค้า
  และโรงงานที่เพิ่มมากขึ้น ตั้งแต่ปี 2554 เป็นต้นมา กลุ่มบริษัทฯ จึงได้เริ่มพัฒนาโครงการ
  Warehouse Farm ภายใต้ชื่อโครงการ Mega Logistics Center โดยโครงการ
  Warehouse Farm ของกลุ่มบริษัทฯ จะประกอบไปด้วยโครงการทั้งที่เป็นแบบ Built-to-Suit
  และแบบ General Warehouse มาตรฐานสูง โดยโครงการประเภท Built-to-Suit ใน
  Warehouse Farm จะมีขนาดโครงการตั้งแต่ 10,000.0 ถึง 16,000.0 ตารางเมตร
  ในขณะที่พื้นที่เช่าของโครงการสร้างแบบสำเร็จรูป (General Warehouse)
  จะมีขนาดเล็กกว่าโดยมีพื้นที่เช่าเฉลี่ยต่ออาคารตั้งแต่ 3,000.0 ถึง 5,000.0 ตารางเมตร
  ถึงแม้ว่าจะมีขนาดพื้นที่เช่าและอาคารที่เล็กกว่าโครงการแบบ Built-to-Suit โครงการส่วน
  General Warehouse ของกลุ่มบริษัทฯ
  ยังคงไว้ซึ่งรูปแบบและมาตรฐานของอาคารคลังสินค้าและโรงงานที่มีคุณภาพสูงซึ่งเป็นแนวทางหลักในการทำธุรกิจของกลุ่มบริษัทฯ
  โดยกลุ่มบริษัทฯ ได้เล็งเห็นว่า โครงการ Warehouse Farm
  จะช่วยรองรับความต้องการขยายพื้นที่ของลูกค้าปัจจุบัน
  และเพิ่มฐานลูกค้าไปยังกลุ่มผู้เช่ารายใหม่ที่แม้ว่าจะมีความสนใจเช่าระยะสั้นในขณะนี้
  แต่ยังมีศักยภาพในการเพิ่มพื้นที่เช่าและอาจต้องการโครงการแบบ Built-to-Suit ในอนาคต

  กลุ่มบริษัทฯ จะเลือกทำเลที่ตั้งเพื่อพัฒนาโครงการ Warehouse Farm
  โดยพิจารณาจากความต้องการของลูกค้าในปัจจุบันและที่คาดการณ์ไว้ในอนาคต
  โดยสัญญาเช่าส่วนใหญ่สำหรับโครงการแบบ Built-to-Suit
  จะเป็นสัญญาการเช่าระยะยาวตั้งแต่ 3 ถึง 10 ปีขึ้นไป
  ในขณะที่สัญญาเช่าส่วนใหญ่ของโครงการแบบ General Warehouse
  จะเป็นสัญญาเช่าระยะสั้นที่มีอายุสัญญาโดยเฉลี่ย 3 ปี
  แต่จะเปิดโอกาสให้ลูกค้ามีทางเลือกในการต่อสัญญาเช่าได้เช่นเดียวกับโครงการแบบ
  Built-to-Suit

  กลุ่มบริษัทฯ
  ยังจัดให้มีการให้บริการการใช้ประโยชน์ทรัพย์สินส่วนกลางร่วมกับผู้เช่ารายอื่นในโครงการ เช่น
  ค่าไฟฟ้าของส่วนกลาง ค่าบริการรักษาความปลอดภัย
  ค่าซ่อมแซมถนนและระบบสาธารณูปโภคและสาธารณูปการของโครงการ เป็นต้น

ตัวอย่างโครงการ Warehouse Farm

+--------------------------------------+---+-------------------------------+
| []                                   |   | ที่ตั้งโครงการ: บางนา-ตราด ก.ม.   |
|                                      |   | 18                            |
|                                      |   |                               |
|                                      |   | พื้นที่เช่า: 72,179.5 ตารางเมตร    |
|                                      |   |                               |
|                                      |   | บริษัท: บริษัทฯ                   |
|                                      |   |                               |
|                                      |   | ประเภทโครงการ: Warehouse Farm |
+--------------------------------------+---+-------------------------------+
|                                      |   |                               |
+--------------------------------------+---+-------------------------------+
| []                                   | ท |                               |
|                                      | ี่ต |                               |
|                                      | ั้ง |                               |
|                                      | โ |                               |
|                                      | ค |                               |
|                                      | ร |                               |
|                                      | ง |                               |
|                                      | ก |                               |
|                                      | า |                               |
|                                      | ร |                               |
|                                      | : |                               |
|                                      | บ |                               |
|                                      | า |                               |
|                                      | ง |                               |
|                                      | น |                               |
|                                      | า |                               |
|                                      | - |                               |
|                                      | ต |                               |
|                                      | ร |                               |
|                                      | า |                               |
|                                      | ด |                               |
|                                      | ก |                               |
|                                      | . |                               |
|                                      | ม |                               |
|                                      | . |                               |
|                                      | 1 |                               |
|                                      | 9 |                               |
|                                      |   |                               |
|                                      | พ |                               |
|                                      | ื้น |                               |
|                                      | ท |                               |
|                                      | ี่เ |                               |
|                                      | ช |                               |
|                                      | ่า |                               |
|                                      | : |                               |
|                                      | 7 |                               |
|                                      | 1 |                               |
|                                      | , |                               |
|                                      | 4 |                               |
|                                      | 6 |                               |
|                                      | 2 |                               |
|                                      | . |                               |
|                                      | 0 |                               |
|                                      | ต |                               |
|                                      | า |                               |
|                                      | ร |                               |
|                                      | า |                               |
|                                      | ง |                               |
|                                      | เ |                               |
|                                      | ม |                               |
|                                      | ต |                               |
|                                      | ร |                               |
|                                      |   |                               |
|                                      | บ |                               |
|                                      | ร |                               |
|                                      | ิษ |                               |
|                                      | ัท |                               |
|                                      | : |                               |
|                                      | บ |                               |
|                                      | ร |                               |
|                                      | ิษ |                               |
|                                      | ัท |                               |
|                                      | ฯ |                               |
|                                      |   |                               |
|                                      | ป |                               |
|                                      | ร |                               |
|                                      | ะ |                               |
|                                      | เ |                               |
|                                      | ภ |                               |
|                                      | ท |                               |
|                                      | โ |                               |
|                                      | ค |                               |
|                                      | ร |                               |
|                                      | ง |                               |
|                                      | ก |                               |
|                                      | า |                               |
|                                      | ร |                               |
|                                      | : |                               |
|                                      | W |                               |
|                                      | a |                               |
|                                      | r |                               |
|                                      | e |                               |
|                                      | h |                               |
|                                      | o |                               |
|                                      | u |                               |
|                                      | s |                               |
|                                      | e |                               |
|                                      | F |                               |
|                                      | a |                               |
|                                      | r |                               |
|                                      | m |                               |
+--------------------------------------+---+-------------------------------+

  ตัวอย่างคุณสมบัติของโครงการฯ

+----------------------------+-----------------------------------------+
| []                         | หลังคาเมทัลชีทแบบไร้รอยต่อ                   |
|                            | หลังคาเมทัลชีทแบบไร้รอยต่อ                   |
|                            | ช่วยลดปัญหารอยรั่วระหว่างรอยต่อหลังคา          |
+----------------------------+-----------------------------------------+
| []                         | หลังคาฉนวนกันความร้อน                      |
|                            |                                         |
|                            | วัสดุฉนวนกันความร้อนที่ติดตั้งภายใต้หลังคา         |
|                            | ซึ่งประก                                  |
|                            | อบไปด้วยช่องอากาศที่ช่วยลดอุณหภูมิภายในโครงการฯ |
|                            | ทำให้การเก็บรักษาคุณภาพของสินค้าเป็นไปได้ดีขึ้น    |
+----------------------------+-----------------------------------------+
| []                         | ระบบระบายอากาศแบบธรรมชาติ                |
|                            |                                         |
|                            | บานเกล็ดช่องระบายอากาศและ bird screen     |
|                            | รอบตัวโครงการฯ และ                       |
|                            | การติดตั้งหลังคาในตำแหน่งที่สูงกว               |
|                            | ่าปกติทำให้การไหลเวียนของอากาศภายในโครงการฯ |
|                            | ดีขึ้น                                     |
+----------------------------+-----------------------------------------+
| []                         | หลักเกณฑ์การจัดการสภาวะแวดล้อม              |
|                            |                                         |
|                            | โครงสร้างขั้นพื้นฐานในโครงการฯ เช่น           |
|                            | ระบบการกระจายสินค้า, ตัวคลังสินค้า,           |
|                            | และโรงงานผลิต                            |
|                            | ได้รับการพัฒนาขึ้นตามมาตรฐานสากล ตัวอย่างเช่น   |
|                            | การออกแบ                                |
|                            | บโครงสร้างอาคารที่ลดการสะสมของฝุ่นและสิ่งสกปรก |
|                            | การป้องกันปลวกและแมลง เป็นต้น               |
+----------------------------+-----------------------------------------+
| []                         | พื้นแบบ Burnished Floor ที่มีความแข็งแรง      |
|                            |                                         |
|                            | โครงสร้างพื้นที่ทำจากวัสด                     |
|                            | ุคอนกรีตที่แข็งแรงกว่าวัสดุคอนกรีตทั่วไปอีกทั้งยังได้นำ |
|                            | Burnished Floor                         |
|                            | ซึ่งเป็นเทคโนโลยีใหม่ล่าส                     |
|                            | ุดในการเคลือบเงาพื้นผิวมาใช้ในการพัฒนาโครงการฯ |
|                            | ซึ่งเทคโนโลยีจะช่วยป้องก                     |
|                            | ันการเกิดรอยขีดข่วนและรอยถลอกจากการใช้งานหนัก |
|                            | และ                                     |
|                            | ยังช่วยลดการสะสมของฝุ่นและการเกิดรอยแตกของพื้น |
+----------------------------+-----------------------------------------+

  ที่มา: เว็บไซต์บริษัทฯ

  ตัวอย่างกลุ่มผู้เช่าในปัจจุบัน

  []

  1.1.3 โครงการที่กลุ่มบริษัทฯ ลงทุนเพื่อนำมาพัฒนาปรับปรุงและให้เช่า

  ก. โครงการที่พัฒนาแล้วเสร็จทั้งหมด

  ในอนาคตกลุ่มบริษัทฯ
  มีแผนการที่จะซื้อสินทรัพย์ที่ก่อสร้างแล้วเสร็จเพื่อนำมาพัฒนาปรับปรุงและให้เช่า โดยกลุ่มบริษัทฯ
  จะเข้าไปลงทุนในโครงการที่อยู่ในสภาพดีด้วยราคาที่เหมาะสม
  เพื่อนำมาปรับปรุงและปล่อยเช่าให้แก่ลูกค้าที่สนใจ (อาจเป็นผู้เช่ารายเดิม)
  ซึ่งจะช่วยให้กลุ่มบริษัทฯ สามารถเพิ่มพื้นที่ให้เช่าได้อย่างก้าวกระโดด
  ช่วยลดระยะเวลาการก่อสร้าง และใช้ประโยชน์จากความสามารถที่เป็นจุดเด่นของกลุ่มบริษัทฯ
  ในการออกแบบและปรับปรุงพื้นที่เพื่อให้ตอบสนองความต้องการของกลุ่มลูกค้า

  ข. โครงการที่พัฒนาแล้วเสร็จบางส่วน

  นอกเหนือไปจากโครงการที่พัฒนาแล้วเสร็จ กลุ่มบริษัทฯ
  ยังมีแผนการที่จะซื้อที่ดินและโครงการที่พัฒนาแล้วเสร็จบางส่วนเพื่อนำมาปรับปรุงและพัฒนาโครงการฯ
  ใหม่บนที่ดินเปล่าที่ยังไม่ได้รับการพัฒนาและปล่อยเช่าให้แก่ลูกค้ารายอื่นๆ ซึ่งจะช่วยให้กลุ่มบริษัทฯ
  สามารถเลือกสรรและเป็นเจ้าของที่ดินที่ตั้งอยู่ในจุดยุทธศาสตร์โลจิสติกส์ที่สำคัญต่างๆ ได้

1.2 ธุรกิจการพัฒนาอสังหาริมทรัพย์เพื่อจำหน่าย

  กลุ่มบริษัทฯ มีนโยบายที่ชัดเจนในการขายสินทรัพย์เข้ากองทุนรวมฯ
  เพื่อเป็นแหล่งเงินทุนในการพัฒนาโครงการในอนาคตของกลุ่มบริษัทฯ อย่างต่อเนื่อง
  อย่างไรก็ตามการขายทรัพย์สินให้แก่กองทุนรวมฯ จำเป็นต้องได้รับการอนุมัติจากผู้ถือหน่วยลงทุน
  โดยบริษัทฯ ซึ่งเป็นผู้ถือหน่วยลงทุนของกองทุนรวมฯ จะไม่สามารถออกเสียงในกรณีนี้ได้
  นอกจากนั้นการขายทรัพย์สินของกลุ่มบริษัทฯ ยังขึ้นอยู่กับปัจจัยที่กลุ่มบริษัทฯ ไม่สามารถควบคุมได้
  อาทิเช่น สภาวะตลาดที่ส่งผลต่อความสามารถในการระดมทุนของกองทุนรวมฯ เป็นต้น
  รวมถึงกลุ่มบริษัทฯ
  อาจพิจารณาขายทรัพย์สินให้เหมาะสมกับความต้องการใช้เงินทุนและนโยบายการลงทุนของกลุ่มบริษัทฯในภาพรวม

  กลุ่มบริษัทฯ มีนโยบายในการเลือกทรัพย์สินที่จะจำหน่ายให้แก่กองทุนรวมฯ คือ
  ทรัพย์สินต้องเป็นโครงการฯ
  ที่พัฒนาแล้วเสร็จมีสัญญาเช่าและก่อให้เกิดรายได้ค่าเช่าและบริการแล้ว
  ตลอดจนทรัพย์สินต้องเป็นทรัพย์สินที่มีคุณสมบัติครบถ้วนไม่ขัดต่อนโยบายการลงทุนของกองทุนรวมฯ
  และ/ หรือกฎหมาย และ/หรือกฎเกณฑ์ที่เกี่ยวข้อง ซึ่งจำนวนและขนาดของโครงการฯ
  ที่จะจำหน่ายให้แก่กองทุนรวมฯ ในแต่ละครั้ง กลุ่มบริษัทฯ
  จะพิจารณาจากความต้องการเงินทุนเพื่อขยายโครงการใหม่และกำไรที่คาดว่าจะได้รับจากการจำหน่ายในครั้งนั้น

  โดยในปี 2553 และปี 2555 (เลื่อนจากแผนการขายเดิมในปี 2554) กลุ่มบริษัทฯ
  มีการขายอาคารคลังสินค้าและโรงงานและสิทธิการเช่าที่ดินให้แก่กองทุนรวมฯ
  ซึ่งทำให้กลุ่มบริษัทฯ สามารถรับรู้รายได้จากการขายอสังหาริมทรัพย์ดังกล่าว ตลอดจนกลุ่มบริษัทฯ
  ยังมีนโยบายที่จะขายโครงการที่พัฒนาแล้วให้แก่บุคคลภายนอกโดยเฉพาะผู้เช่าปัจจุบันของโครงการนั้นๆ
  ซึ่งเป็นการเพิ่มรายได้ให้แก่กลุ่มบริษัทฯ อีกช่องทางหนึ่งด้วย

1.3 ธุรกิจการลงทุนและบริหารจัดการอสังหาริมทรัพย์

  บริษัทฯ มีนโยบายที่จะลงทุนในธุรกิจอสังหาริมทรัพย์ผ่านกองทุนรวมฯ ในสัดส่วนไม่เกินร้อยละ 15
  ถึง 20 ของหน่วยลงทุนทั้งหมด เพื่อผลตอบแทนในรูปเงินปันผลสม่ำเสมอเป็นประจำทุกปี
  อย่างไรก็ตาม การลงทุนในกองทุนรวมฯ นั้นจะขึ้นอยู่กับความต้องการใช้เงินลงทุน
  และจำนวนเงินที่ระดมทุนได้จากการจำหน่ายสินทรัพย์ให้แก่กองทุนรวมฯ
  ในช่วงเวลานั้นจึงทำให้การลงทุนในกองทุนรวมฯ
  ในขณะใดขณะหนึ่งอาจแตกต่างไปจากนโยบายการลงทุนที่กำหนดไว้ได้ นอกจากนั้นบริษัทฯ
  ยังได้รับแต่งตั้งให้เป็นผู้บริหารอสังหาริมทรัพย์สำหรับทรัพย์สินของกองทุนรวมฯ ซึ่งทำให้บริษัทฯ
  มีรายได้ประจำจากค่าบริหารจัดการอสังหาริมทรัพย์ให้แก่กองทุนรวมฯ

2 สรุปภาพรวมโครงการฯ ของกลุ่มบริษัทฯ และโครงการฯ ของกองทุนรวมฯ

(รายละเอียดโครงการที่ก่อสร้างแล้วเสร็จและรับรู้รายได้แล้ว และโครงการที่อยู่ระหว่างก่อสร้าง
สิ้นสุด ณ วันที่ 31 ธันวาคม 2555

+--------------+----------+--------+--------+------+----------+------+
| ประเภทอาคาร  | ที่ต       | ราย    |        |      |          | พ    |
|              | ั้งโครงการ | ละเอียด |        |      |          | ื้นที่เช |
|              |          |        |        |      |          | ่ารวม |
|              |          |        |        |      |          |      |
|              |          |        |        |      |          | (ตา  |
|              |          |        |        |      |          | รางเ |
|              |          |        |        |      |          | มตร) |
+==============+==========+========+========+======+==========+======+
|              |          | สถ     | สถา    | อัต   | ช่วงเวลาท |      |
|              |          | านะการ | นะผู้เช่า | รากา | ี่คาดว่าก่อส |      |
|              |          | ก่อสร้าง |        | รเช่า | ร้างแล้วเส |      |
|              |          |        |        |      | ร็จและเริ่ม |      |
|              |          |        |        | (ร้อ  | รับรู้รายได้ |      |
|              |          |        |        | ยละ) |          |      |
+--------------+----------+--------+--------+------+----------+------+
| โ            |          |        |        |      |          |      |
| ครงการประเภท |          |        |        |      |          |      |
| B            |          |        |        |      |          |      |
| uilt-to-Suit |          |        |        |      |          |      |
+--------------+----------+--------+--------+------+----------+------+
| คลังสินค้าและศ  | บา       | ก่อส    | มีผู้เช่า  | 100  | -        | 52,7 |
| ูนย์กระจายสินค้า | งนา-ตราด | ร้างแล้ว | 1 ราย  |      |          | 06.8 |
|              | กิโลเมตรที่ | เสร็จแล |        |      |          |      |
| (อยู่ในแผน     | 19       | ะรับรู้รา |        |      |          |      |
| การจำหน่ายให้แ |          | ยได้แล้ว |        |      |          |      |
| ก่กองทุนรวมฯ¹) |          |        |        |      |          |      |
+--------------+----------+--------+--------+------+----------+------+
| คลังสินค้าและศ  | ลาดกระบัง | ก่อส    | มีผู้เช่า  | 100  | -        | 18,1 |
| ูนย์กระจายสินค้า |          | ร้างแล้ว | 1 ราย  |      |          | 56.0 |
|              |          | เสร็จแล |        |      |          |      |
|              |          | ะรับรู้รา |        |      |          |      |
|              |          | ยได้แล้ว |        |      |          |      |
+--------------+----------+--------+--------+------+----------+------+
| โรงงาน       | อมตะซิตี้   | ก่อส    | มีผู้เช่า  | 100  | -        | 9,3  |
|              | จ.ระยอง  | ร้างแล้ว | 1 ราย  |      |          | 99.4 |
|              |          | เสร็จแล |        |      |          |      |
|              |          | ะรับรู้รา |        |      |          |      |
|              |          | ยได้แล้ว |        |      |          |      |
+--------------+----------+--------+--------+------+----------+------+
| โรงงาน       | เหมราช   | ก่อส    | มีผู้เช่า  | 100  | -        | 28,2 |
|              | จ.สระบุรี  | ร้างแล้ว | 1 ราย  |      |          | 78.1 |
|              |          | เสร็จแล |        |      |          |      |
|              |          | ะรับรู้รา |        |      |          |      |
|              |          | ยได้แล้ว |        |      |          |      |
+--------------+----------+--------+--------+------+----------+------+
| คลังสินค้าและศ  | ต        | ก่อส    | มีผู้เช่า  | 100  | -        | 16,8 |
| ูนย์กระจายสินค้า | .ดอนหัวฬ่อ | ร้างแล้ว | 1 ราย  |      |          | 22.4 |
|              | อ.เมือง   | เสร็จแล |        |      |          |      |
| (อยู่ในแผน     | จ. ชลบุรี  | ะรับรู้รา |        |      |          |      |
| การจำหน่ายให้แ |          | ยได้แล้ว |        |      |          |      |
| ก่กองทุนรวมฯ¹) |          |        |        |      |          |      |
+--------------+----------+--------+--------+------+----------+------+
| คลังสินค้าและศ  | อ.พานทอง | อย     | มีผู้เช่า  | 100  | ไตรมาส 2 | 13,7 |
| ูนย์กระจายสินค้า | จ.ชลบุรี   | ู่ระหว่าง | 1 ราย  |      | 2556     | 95.0 |
|              |          | ก่อสร้าง |        |      |          |      |
+--------------+----------+--------+--------+------+----------+------+
| รวมโ         |          |        |        |      |          | 1    |
| ครงการประเภท |          |        |        |      |          | 39,1 |
| B            |          |        |        |      |          | 57.7 |
| uilt-to-Suit |          |        |        |      |          |      |
+--------------+----------+--------+--------+------+----------+------+
| โ            |          |        |        |      |          |      |
| ครงการประเภท |          |        |        |      |          |      |
| Warehouse    |          |        |        |      |          |      |
| Farm         |          |        |        |      |          |      |
+--------------+----------+--------+--------+------+----------+------+
| คลังสินค้าและศ  | บา       | ก่อส    | มีผู้เช่าห | 100  | -        | 72,1 |
| ูนย์กระจายสินค้า | งนา-ตราด | ร้างแล้ว | ลายราย |      |          | 79.5 |
|              | กิโลเมตรที่ | เสร็จแล |        |      |          |      |
|              | 18       | ะรับรู้รา |        |      |          |      |
|              |          | ยได้แล้ว |        |      |          |      |
+--------------+----------+--------+--------+------+----------+------+
| คลังสินค้าและศ  | บา       | อย     | มีผู้เช่าห | 100  | ส        | 71,4 |
| ูนย์กระจายสินค้า | งนา-ตราด | ู่ระหว่าง | ลายราย |      | ่วนที่อยู่ระห | 62.0 |
|              | กิโลเมตรที่ | ก่อสร้าง |        |      | ว่างก่อสร้า |      |
|              | 19       | บางส่วน |        |      | งคาดว่าจะ |      |
|              |          | และก่อส |        |      | แล้วเสร็จแ |      |
|              |          | ร้างแล้ว |        |      | ละรับรู้ราย |      |
|              |          | เสร็จแล |        |      | ได้ประมาณ |      |
|              |          | ะรับรู้รา |        |      | ไตรมาส 2 |      |
|              |          | ยได้แล้ว |        |      | 2556     |      |
|              |          | บางส่วน |        |      |          |      |
+--------------+----------+--------+--------+------+----------+------+
| คลังสินค้าและศ  | บา       | อย     | มีผู้เช่าห | 100  | ไตรมาส 2 | 59,8 |
| ูนย์กระจายสินค้า | งนา-ตราด | ู่ระหว่าง | ลายราย |      | 2556     | 35.0 |
|              | กิโลเมตรที่ | ก่อสร้าง |        |      |          |      |
|              | 23       |        |        |      |          |      |
+--------------+----------+--------+--------+------+----------+------+
| คลังสินค้าและศ  | อ.วังน้อย  | อย     | มีผู้เช่า  | 100  | ไตรมาส 1 | 15,3 |
| ูนย์กระจายสินค้า |          | ู่ระหว่าง | 1 ราย  |      | 2556     | 31.0 |
|              | จ.พระนค  | ก่อสร้าง |        |      |          |      |
|              | รศรีอยุธยา |        |        |      |          |      |
+--------------+----------+--------+--------+------+----------+------+
| รวมโ         |          |        |        |      |          | 2    |
| ครงการประเภท |          |        |        |      |          | 18,8 |
| Warehouse    |          |        |        |      |          | 07.5 |
| Farm         |          |        |        |      |          |      |
+--------------+----------+--------+--------+------+----------+------+
| รวม          |          |        |        |      |          | 3    |
|              |          |        |        |      |          | 57,9 |
|              |          |        |        |      |          | 65.2 |
+--------------+----------+--------+--------+------+----------+------+

+--------------+----------+--------+--------+------+----------+------+
| ประเภทอาคาร  | ที่ต       | ราย    |        |      |          | พ    |
|              | ั้งโครงการ | ละเอียด |        |      |          | ื้นที่เช |
|              |          |        |        |      |          | ่ารวม |
|              |          |        |        |      |          |      |
|              |          |        |        |      |          | (ตา  |
|              |          |        |        |      |          | รางเ |
|              |          |        |        |      |          | มตร) |
+==============+==========+========+========+======+==========+======+
|              |          | สถ     | สถา    | อัต   | ช่วงเวลาท |      |
|              |          | านะการ | นะผู้เช่า | รากา | ี่คาดว่าก่อส |      |
|              |          | ก่อสร้าง |        | รเช่า | ร้างแล้วเส |      |
|              |          |        |        |      | ร็จและเริ่ม |      |
|              |          |        |        | (ร้อ  | รับรู้รายได้ |      |
|              |          |        |        | ยละ) |          |      |
+--------------+----------+--------+--------+------+----------+------+
| โครงการที่ขาย/ |          |        |        |      |          |      |
| โ            |          |        |        |      |          |      |
| อนสิทธิการเช่าใ |          |        |        |      |          |      |
| ห้แก่กองทุนรวมฯ |          |        |        |      |          |      |
+--------------+----------+--------+--------+------+----------+------+
| คลังสินค้าและศ  | ต        | ขา     | มีผู้เช่าห | 100  | -        | 25,4 |
| ูนย์กระจายสินค้า | .ดอนหัวฬ่อ | ยให้กอง | ลายราย |      |          | 88.0 |
|              | อ.เมือง   | ทุนรวมฯ |        |      |          |      |
|              |          |        |        |      |          |      |
|              | จ.ชลบุรี   |        |        |      |          |      |
+--------------+----------+--------+--------+------+----------+------+
| โรงงาน       | อมตะซิตี้   | ขา     | มีผู้เช่า  | 100  | -        | 14,3 |
|              | จ.ระยอง  | ยให้กอง | 1 ราย  |      |          | 20.8 |
|              |          | ทุนรวมฯ |        |      |          |      |
+--------------+----------+--------+--------+------+----------+------+
| คลังสินค้าและศ  | บา       | โอน    | มีผู้เช่า  | 100  | -        | 63,8 |
| ูนย์กระจายสินค้า | งนา-ตราด | สิทธิการ | 1 ราย  |      |          | 27.4 |
|              | กิโลเมตรที่ | เช่าที่ดิน |        |      |          |      |
|              | 20       | และข   |        |      |          |      |
|              |          | ายอาคา |        |      |          |      |
|              |          | รให้กอง |        |      |          |      |
|              |          | ทุนรวมฯ |        |      |          |      |
+--------------+----------+--------+--------+------+----------+------+
| คลังสินค้าและศ  | อ        | ขา     | มีผู้เช่า  | 100  | -        | 36,0 |
| ูนย์กระจายสินค้า | .บางปะอิน | ยให้กอง | 1 ราย  |      |          | 00.0 |
|              |          | ทุนรวมฯ |        |      |          |      |
|              | จ.พระนค  |        |        |      |          |      |
|              | รศรีอยุธยา |        |        |      |          |      |
+--------------+----------+--------+--------+------+----------+------+
| โรงงาน       | อมตะซิตี้   | ขา     | มีผู้เช่า  | 100  | -        | 7,4  |
|              | จ.ระยอง  | ยให้กอง | 1 ราย  |      |          | 50.0 |
|              |          | ทุนรวมฯ |        |      |          |      |
+--------------+----------+--------+--------+------+----------+------+
| รวม          |          |        |        |      |          | 1    |
|              |          |        |        |      |          | 47,0 |
|              |          |        |        |      |          | 86.2 |
+--------------+----------+--------+--------+------+----------+------+
| รวมทั้งสิ้น      |          |        |        |      |          | 5    |
|              |          |        |        |      |          | 05,0 |
|              |          |        |        |      |          | 51.4 |
+--------------+----------+--------+--------+------+----------+------+

หมายเหตุ:

1.  บริษัทฯ
    มีแผนการที่จะจำหน่ายกรรมสิทธิ์ในที่ดินและอาคารคลังสินค้าของโครงการคลังและศูนย์กระจายสินค้าที่บางนา-ตราด
    กิโลเมตรที่ 19 (พื้นที่เช่า 52,706.8 ตารางเมตร) และโครงการที่ ต.ดอนหัวฬ่อ ชลบุรี
    (พื้นที่เช่า 16,822.4 ตารางเมตร) ให้แก่กองทุนรวมฯ ในช่วงระหว่างปลายปี 2555
    ถึงต้นปี 2556 โดยผู้จัดการกองทุนอันได้แก่บริษัทหลักทรัพย์จัดการกองทุนกสิกรไทย
    ได้จัดให้มีการประชุมผู้ถือหน่วยเพื่อพิจารณาลุงทุนในอสังหาริมทรัพย์เพิ่มเติมไปเมื่อวันที่ 15
    สิงหาคม 2555

2.  ที่ดิน 1 ไร่เท่ากับพื้นที่เช่าประมาณ 1,000 ตารางเมตร

โครงการในอนาคต (ที่ดินรอการพัฒนา)

โครงการในอนาคตที่บริษัทได้จัดซื้อที่ดินและ สิทธิการเช่าที่ดิน
เพื่อใช้ในการก่อสร้างโครงการคลังสินค้าและศูนย์กระจายสินค้า และโรงงาน ในจังหวัดกรุงเทพ
อยุธยา สระบุรี สมุทรปราการ ชลบุรี และกบินทร์บุรี รวมพื้นที่ให้เช่าประมาณ 351,500.0
ตารางเมตร

3 การตลาดและภาวะการแข่งขัน

3.1 นโยบายและลักษณะการตลาดของผลิตภัณฑ์ที่สำคัญ

  ธุรกิจการพัฒนาคลังสินค้า ศูนย์กระจายสินค้า
  และโรงงานให้เช่ามีรูปแบบทั้งที่สร้างขึ้นตามความต้องการของผู้เช่าแต่ละราย
  (Built-to-Suit) และคลังสินค้าและโรงงานสร้างแบบสำเร็จรูป (General Warehouse)
  แนวคิดของการพัฒนาคลังสินค้า ศูนย์กระจายสินค้า
  และโรงงานเพื่อให้เช่าดังกล่าวพัฒนาขึ้นมาจากความต้องการที่จะรองรับและสนับสนุนการขยายตัวของภาคอุตสาหกรรม
  โดยมุ่งเน้นที่การใช้ความรู้ ความเชี่ยวชาญ
  และประสบการณ์ของผู้พัฒนาเพื่อพัฒนาโครงการที่ช่วยอำนวยความสะดวก ลดขั้นตอน
  รวมถึงลดต้นทุนด้านโลจิสติกส์ของผู้ประกอบการ โดยบริการของกลุ่มบริษัทฯ
  จะครอบคลุมไปถึงการดูแลด้านการออกแบบและจัดสร้าง
  การบำรุงรักษาภายหลังจากการส่งมอบโครงการ และให้คำปรึกษาในส่วนของการเลือกทำเลที่ตั้ง
  ขนาด และรูปแบบของโครงการที่ตรงกับความต้องการและกระบวนการปฏิบัติงาน
  ซึ่งช่วยให้บริษัทผู้เช่าสามารถเริ่มปฏิบัติงานได้ภายในระยะเวลาอันสั้น
  และสามารถควบคุมต้นทุนการดำเนินงานได้ในระยะยาว

  กลยุทธ์การแข่งขัน

  กลุ่มบริษัทฯ เป็นผู้พัฒนาและให้เช่าโครงการคลังสินค้า ศูนย์กระจายสินค้า
  และโรงงานที่สร้างขึ้นตามความต้องการของผู้เช่าแต่ละราย (Built-to-Suit) และโครงการ
  Warehouse Farm ที่รวมโครงการสร้างแบบสำเร็จรูป (General Warehouse)
  ไว้กับโครงการแบบ Built-to-Suit ทั้งนี้กลุ่มบริษัทฯ
  ให้ความสำคัญกับการสร้างมูลค่าเพิ่มให้กับผู้เช่าในด้านการบริหารจัดการต้นทุนโลจิสติกส์
  โดยใส่ใจและทำความเข้าใจในความต้องการและรูปแบบธุรกิจที่มีความเฉพาะเจาะจงของลูกค้า
  เพื่อนำมาพัฒนาออกแบบโครงการฯ ในลักษณะพิเศษ เลือกทำเลที่ตั้งให้สอดคล้องกับความต้องการ
  ส่งมอบโครงการอย่างตรงเวลา ภายใต้ราคาค่าเช่าที่เหมาะสม
  เพื่อให้ผู้เช่ามั่นใจได้ว่าการเช่าโครงการฯ จากกลุ่มบริษัทฯ
  สามารถช่วยเพิ่มประสิทธิภาพในการบริหารจัดการด้านโลจิสติกส์ ซึ่งส่งผลให้กลุ่มบริษัทฯ
  ได้รับความไว้วางใจและสามารถชนะการประมูลโครงการต่างๆ อย่างเสมอมา
  ดังจะเห็นได้จากการเติบโตอย่างต่อเนื่องของอัตราการเติบโตโดยเฉลี่ยของพื้นที่ภายใต้การบริหารจัดการของกลุ่มบริษัทฯ
  ที่สูงถึง ร้อยละ 38.2 ในระหว่างปี 2549 ถึง สิ้นปี 2555*

การเติบโตของพื้นที่พัฒนาแล้วเสร็จ/ อยู่ระหว่างก่อสร้าง/ รอการพัฒนาของกลุ่มบริษัทฯ
และพื้นที่จำหน่ายให้แก่กองทุนรวมฯ ที่อยู่ภายใต้การบริหารจัดการของบริษัทฯ

[]

* หมายเหตุ: อัตราการเติบโตโดยเฉลี่ยคำนวณจากพื้นที่ภายใต้การบริหารจัดการที่กลุ่มบริษัทฯ
พัฒนาในปี 2549 ซึ่งเท่ากับ 88,913.0 ตารางเมตรและพื้นที่ ณ สิ้นปี 2555 ซึ่งเท่ากับ 505,051
ตารางเมตร (รวมพื้นที่ของกองทุนรวมฯ)
และหากคำนวณอัตราการเติบโตโดยเฉลี่ยของพื้นที่จากประมาณการพื้นที่ที่กลุ่มบริษัทฯ
เป็นผู้บริหารจัดการ ซึ่งรวมพื้นที่รอการพัฒนาทั้งที่มีผู้เช่าแล้วและยังไม่มีผู้เช่า ณ สิ้นปี 2555 เท่ากับ
856,551 ตารางเมตร) อัตราการเติบโตจะเท่ากับร้อยละ 45.9

นอกจากนี้ กลุ่มบริษัทฯ ได้พัฒนาและขยายพื้นที่ให้เช่าอย่างต่อเนื่อง
ทั้งจากลูกค้าปัจจุบันและลูกค้ารายใหม่โดยจุดเด่นและกลยุทธ์ที่กลุ่มบริษัทฯ ใช้ในการแข่งขัน เป็นดังนี้

กลยุทธ์ด้านผลิตภัณฑ์

1. คุณภาพของโครงการฯ และการออกแบบที่ตรงกับความต้องการที่เฉพาะเจาะจงของผู้เช่า
เพื่อเพิ่มประสิทธิภาพในการจัดการด้านโลจิสติกส์ให้กับผู้เช่า

  อาคารคลังสินค้า ศูนย์กระจายสินค้า และโรงงานแบบ Built-to-Suit
  จะถูกออกแบบและพัฒนาขึ้นให้ตรงตามความต้องการเฉพาะของผู้เช่า
  โดยที่ผู้เช่าและทีมงานของกลุ่มบริษัทฯ จะร่วมมือกันในการออกแบบ
  โดยจะสอบถามความต้องการเชิงลึกและข้อจำกัดในด้านต่างๆ
  เพื่อให้คำปรึกษาและนำเสนอรูปแบบโครงการฯ ที่ตอบสนองความต้องการของผู้เช่า
  ซึ่งถือเป็นการออกแบบสินค้าและบริการเพื่อตอบสนองความต้องการของลูกค้าสูงสุด
  ทั้งในเรื่องของสถานที่ตั้งของโครงการฯ รวมถึงรายละเอียดรูปแบบต่างๆ ที่ผู้เช่าต้องการ
  จึงทำให้ผู้เช่าได้โครงการฯ
  ที่ตรงตามความต้องการที่เฉพาะเจาะจงและเป็นไปตามมาตรฐานในระดับสากล
  โดยรูปแบบโครงสร้างจะสามารถตอบสนองความต้องการที่ซับซ้อนของผู้เช่า
  โดยคำนึงถึงรายละเอียดในการใช้งานทั้งหมด เช่น รูปแบบการวางตำแหน่งเสา
  ประสิทธิภาพในการรับน้ำหนักของพื้นอาคาร และความสูง (Clear Height)
  ของอาคารที่เหมาะสมกับการใช้งานของลูกค้า จำนวนและการวางตำแหน่งประตู
  วางตำแหน่งสำหรับขนถ่ายสินค้า และการปรับระดับพื้นให้มีความเรียบ (flatness)
  ที่เหมาะสมกับการจัดวางชั้นวางสินค้า (Rack)
  ระดับของพื้นอาคารที่เหมาะสมกับความสูงของรถขนส่งสินค้า ระบบสาธารณูปโภค
  ระบบระบายอากาศ และ ระบบควบคุมอุณหภูมิ
  โดยทีมวิศวกรผู้ควบคุมโครงการของบริษัทในกลุ่มบริษัทฯ
  และทีมงานผู้เช่าจะทำงานร่วมกันอย่างใกล้ชิดในทุกขั้นตอนของการออกแบบโครงการ
  ผู้เช่าจึงสามารถมั่นใจได้ว่า โครงการฯ ที่กลุ่มบริษัทฯ
  พัฒนาขึ้นจะสามารถตอบสนองการเพิ่มประสิทธิภาพในการบริหารจัดการ การเก็บ บรรจุ กระจาย
  และ ผลิตสินค้าภายใต้ต้นทุนที่เหมาะสมและสามารถควบคุมได้

2. คุณภาพของคลังสินค้า ศูนย์กระจายสินค้า และโรงงานภายใต้โครงการฯ สร้างแบบสำเร็จรูป
(General Warehouse)

  กลุ่มบริษัทฯ
  ได้มีแผนการและกลยุทธ์ในการพัฒนาจัดสร้างอาคารคลังสินค้าและโรงงานสร้างแบบสำเร็จรูป
  (General Warehouse) คุณภาพสูงให้เช่าเพื่อรองรับความ ต้องการขยายพื้นที่ของลูกค้าปัจจุบัน
  และตอบสนองความต้องการของลูกค้าทั่วไป
  ซึ่งเป็นกลยุทธ์ที่สำคัญในการเพิ่มฐานลูกค้าของกลุ่มบริษัทฯ
  ไปยังผู้เช่าที่มีศักยภาพในการเพิ่มพื้นที่เช่าและอาจต้องการโครงการฯ แบบ Built-to-Suit
  ในอนาคต โดยกลุ่มบริษัทฯ จะเลือกทำเลที่ตั้งโครงการที่เหมาะสม
  รวมทั้งพัฒนาโครงการให้เป็นไปตามมาตรฐานสากลเพื่อให้ทุกโครงการของกลุ่มบริษัทฯ
  มีความยืดหยุ่นและสามารถตอบสนองความต้องการด้านโลจิสติกส์ของผู้เช่าที่หลากหลายได้

3. บริการที่ครบวงจร

  กลุ่มบริษัทฯ มีความพร้อมทั้งด้านแหล่งเงินทุน ความรู้ประสบการณ์
  และเทคโนโลยีที่ทันสมัยจึงทำให้กลุ่มบริษัทฯ สามารถให้บริการที่ครบถ้วน
  ครอบคลุมถึงการออกแบบ จัดการ และแก้ปัญหาด้านโลจิสติกส์ให้แก่ลูกค้าในทุกๆ ด้าน อาทิเช่น
  การบริหารจัดการโครงสร้างก่อสร้าง นอกจากนี้ยังรวมไปถึง
  การจัดการและให้คำปรึกษาเพื่อแก้ไขปัญหาด้านต่างๆ
  ทางด้านโลจิสติกส์ที่มีความซับซ้อนและเฉพาะเจาะจง
  ด้วยประสบการณ์การพัฒนาโครงการของผู้บริหารของกลุ่มบริษัทฯ การให้บริการแบบครบวงจร
  (One-stop service)
  ให้แก่ผู้เช่าระดับพรีเมี่ยมรวมถึงผลงานที่พิสูจน์แล้วจากการให้บริการครบวงจรกับลูกค้า
  ซึ่งส่วนใหญ่คือ บริษัทข้ามชาติที่มีความต้องการที่ค่อนข้างซับซ้อนกว่าผู้เช่าทั่วไป
  จึงทำให้กลุ่มบริษัทฯ มีความโดดเด่นแตกต่างจากผู้พัฒนาอสังหาริมทรัพย์รายอื่นๆ

4. ประสบการณ์และความเชี่ยวชาญ

  กลุ่มบริษัทฯ เป็นผู้ริเริ่มในการให้บริการเช่าพื้นที่-สร้างอาคารคลังสินค้า ศูนย์กระจายสินค้า
  และโรงงานคุณภาพสูงที่ได้รับความไว้วางใจจากลูกค้ามานานจึงทำให้กลุ่มบริษัทฯ
  มีความเชี่ยวชาญในการจัดการและสามารถนำระบบเทคโนโลยีและความรู้ด้านต่างๆ
  มาใช้ในการออกแบบโครงการฯ ซึ่งรวมถึงการจัดวางตำแหน่งภายในอาคาร และ
  การก่อสร้างที่เหมาะสมเพื่อเพิ่มประสิทธิภาพในการบริหารจัดการสินค้าของผู้เช่าให้มีการหมุนเวียนในเวลาที่สั้นลง
  รวมทั้งช่วยให้ผู้เช่าสามารถขนส่งสินค้าได้รวดเร็วและเกิดข้อผิดพลาดน้อยที่สุด

กลยุทธ์การเลือกสถานที่ตั้ง

กลุ่มบริษัทฯ ให้ความสำคัญต่อการเลือกสถานที่ตั้งของโครงการที่เป็นจุดยุทธศาสตร์ด้านโลจิสติกส์
โดยจะทำการศึกษาข้อมูลที่เกี่ยวข้องในด้านต่างๆ เพื่อให้มั่นใจว่าสถานที่ตั้งที่เลือกนั้น
จะสามารถสนองตอบความต้องการของลูกค้า พร้อมช่วยส่งเสริมการดำเนินงาน
ตลอดจนลดต้นทุนทางด้านโลจิสติกส์ให้แก่ลูกค้าได้ สถานที่ตั้งที่ดีนั้นจะต้องตอบสนองเรื่องค่าขนส่ง
และระยะเวลาที่ใช้ในการขนส่งและกระจายสินค้า ซึ่งเป็นปัจจัยสำคัญที่ใช้ในการตัดสินประสิทธิภาพ
และประสิทธิผลของการปฏิบัติงานด้านโลจิสติกส์
โดยกระบวนการเลือกสถานที่ตั้งของโครงการนั้นกลุ่มบริษัทฯ
จะสอบถามเก็บข้อมูลความต้องการจากผู้เช่า และนำเสนอทำเลที่ตั้งที่ตอบสนองความต้องการ
โดยการตัดสินใจเลือกสถานที่ตั้งนั้นจะเป็นกระบวนการตัดสินใจร่วมกันระหว่างผู้เช่าและบริษัทในกลุ่มบริษัทฯ
ซึ่งจะนำปัจจัยต่างๆ ไม่ว่าจะเป็นปัจจัยทางตรงหรือทางอ้อม
ระยะสั้นหรือระยะยาวที่มีผลกระทบต่อการดำเนินธุรกิจของผู้เช่ามาพิจารณาประกอบกัน อาทิเช่น

เส้นทางคมนาคม

ทำเลที่ตั้งโครงการฯ ต้องมีเส้นทางคมนาคมเข้าถึงได้โดยสะดวก มีสภาพที่ดี
สามารถเข้าถึงได้ในทุกฤดูกาล
รวมทั้งเป็นเส้นทางการเดินทางที่ช่วยให้ผู้เช่าประหยัดต้นทุนด้านการขนส่งสูงสุด
โครงการของกลุ่มบริษัทฯ
ส่วนใหญ่นั้นจะตั้งอยู่บนเส้นทางที่สามารถเข้าถึงสนามบินนานาชาติสุวรรณภูมิ หรือ
ท่าเรือแหลมฉบังได้ง่าย
จึงส่งผลให้มีความสะดวกในการเดินทางขนส่งและกระจายสินค้าไปยังภูมิภาคต่างๆ ของประเทศไทย
รวมถึงต่างประเทศซึ่งสามารถช่วยลดต้นทุนการขนส่งให้แก่ผู้เช่าได้เป็นอย่างดี

แหล่งสินค้า

การพัฒนาคลังสินค้า ศูนย์กระจายสินค้า
และโรงงานจะเกี่ยวข้องโดยตรงกับสภาพของวงจรสินค้าจากผู้ผลิตไปยังผู้บริโภคผ่านสื่อกลางคือ
แหล่งซื้อขายต่างๆ เช่น ไฮเปอร์มาร์เก็ต ศูนย์การค้า ห้างสรรพสินค้า ร้านค้าปลีก-ค้าส่ง
และตลาดซื้อขายอื่นๆ
ดังนั้นทำเลที่ตั้งที่ดีจะต้องคำนึงถึงตำแหน่งที่สมดุลระหว่างแหล่งสินค้ากับตลาดซื้อขาย
และสมดุลระหว่างแหล่งผลิตที่มีกำลังการผลิตที่มากน้อยต่างกัน
ซึ่งจะช่วยให้กระบวนการกระจายสินค้าเกิดค่าใช้จ่ายที่น้อยที่สุด
และยังเป็นการสะดวกในการติดต่อธุรกิจอีกด้วย

สิทธิประโยชน์จากภาครัฐ

กลุ่มบริษัทฯ ยังคงคำนึงถึงการจัดตั้งโครงการพัฒนาคลังสินค้าในเขตส่งเสริมการลงทุน
ซึ่งจะทำให้ได้รับสิทธิประโยชน์ทางภาษี พื้นที่โครงการฯ ของกลุ่มบริษัทฯ
หลายโครงการจะตั้งอยู่ในเขตส่งเสริมการลงทุนเขต 2
ในกรณีของโครงการที่ตั้งอยู่ในนิคมอุตสาหกรรมเขต 2
กลุ่มบริษัทฯจะได้รับสิทธิประโยชน์เพิ่มขึ้นเท่ากับสิทธิประโยชน์ของเขตส่งเสริมการลงทุนเขต 3 ด้วย

กลยุทธ์ด้านราคา

ค่าเช่าโครงการฯ ที่กลุ่มบริษัทฯ
เรียกเก็บจากผู้เช่าจะถูกกำหนดจากต้นทุนการก่อสร้างร่วมกับอัตราผลตอบแทนที่เหมาะสม
ประกอบกับความสามารถในเชิงการแข่งขันด้านการตลาด
และการช่วยเพิ่มความคุ้มค่าในการบริหารด้านโลจิสติกส์ให้กับลูกค้า ซึ่งกลุ่มบริษัทฯ
และผู้เช่าจะตกลงอัตราค่าเช่าและระยะเวลาการเช่าให้เรียบร้อยก่อนลงนามในสัญญาเช่าและสัญญาบริการ
จึงทำให้กลุ่มบริษัทฯ มีความเสี่ยงจากการไม่มีผู้เช่าต่ำ
รวมถึงสามารถประมาณการและกำหนดอัตราผลตอบแทนของโครงการแต่ละโครงการได้

กลยุทธ์การจัดหาลูกค้าของกลุ่มบริษัทฯ และกิจกรรมการส่งเสริมการตลาด

การพิจารณาเช่าโครงการของกลุ่มลูกค้าจะพิจารณาจากประสบการณ์ ศักยภาพ คุณภาพ
และผลงานในอดีตของผู้ประกอบการเป็นหลัก การจัดหาลูกค้าของกลุ่มบริษัทฯ
จึงจำเป็นต้องอาศัยการสร้างความสัมพันธ์อันดีกับกลุ่มลูกค้ารวมถึงต้องอาศัยชื่อเสียงและประสบการณ์การทำงานในอดีตที่สั่งสมมาเป็นระยะเวลานาน
โดยช่องทางการจัดหางานหลักของกลุ่มบริษัทฯ ได้แก่

-   การประมูลงาน – ลูกค้าที่สนใจจะติดต่อกลุ่มบริษัทฯ
    โดยตรงเพื่อให้เข้าร่วมประมูลงานแข่งกับผู้พัฒนาอสังหาริมทรัพย์รายอื่น
    ลูกค้าส่วนใหญ่จะเป็นบริษัทข้ามชาติขนาดใหญ่ที่มีแผนการลงทุนครั้งแรก
    หรือต้องการขยายหรือปรับปรุงงานด้านโลจิสติกส์ให้มีประสิทธิภาพมากยิ่งขึ้น
    โดยลูกค้าจะพิจารณาจากผลงานที่ผ่านมาในอดีต และติดต่อให้กลุ่มบริษัทฯ ยื่นซองประมูลงาน

-   การอ้างอิง (referral) และการขยายพื้นที่เช่าของกลุ่มลูกค้าปัจจุบัน
    การส่งเสริมการขายที่ได้ผลอย่างชัดเจน คือ ผลงานในอดีต
    เนื่องจากการสร้างความเชื่อมั่นให้ผู้เช่า คือ หัวใจสำคัญสำหรับการส่งเสริมการขาย
    ผลงานในอดีตของกลุ่มบริษัทฯ
    จึงเป็นเครื่องพิสูจน์และยืนยันความเชื่อมั่นให้กับทั้งลูกค้าปัจจุบันที่ขยายพื้นที่การเช่าอย่างต่อเนื่อง
    รวมทั้งสนับสนุนกลุ่มบริษัทฯ ให้แก่ลูกค้ารายใหม่ๆ เป็นอย่างดี

  นอกจากนี้ทางกลุ่มบริษัทฯ ยังมีการจัดทำ กิจกรรมการส่งเสริมการตลาดที่สำคัญอื่นๆ อย่างเช่น
  การติดต่อเสนองานกับกลุ่มลูกค้าเป้าหมาย และการติดต่อผ่านตัวกลางต่างๆ เช่น
  นิคมอุตสาหกรรม หน่วยงานรัฐบาล สถานทูต สำนักงานการค้า และตัวกลางอื่นๆ
  นอกจากนี้กลุ่มบริษัทฯ ยังมีการพัฒนาสื่อเพื่อส่งเสริมการตลาดอื่นๆ
  ที่มุ่งเน้นการสื่อสารกลุ่มลูกค้าโดยตรง อันได้แก่ สิ่งพิมพ์เอกสารเชิญชวน
  การโฆษณาผ่านทางเว็บไซต์ของกลุ่มบริษัทฯ แผ่นป้ายโฆษณาที่ติดตั้งบริเวณโครงการฯ
  รวมถึงการเข้าร่วมงานสัมมนา และการประชุมต่างๆ ที่เกี่ยวข้องทั้งภายในและต่างประเทศ

ลักษณะลูกค้าและกลุ่มลูกค้าเป้าหมาย

1. ผู้ผลิตและผู้จำหน่ายสินค้าจากทั้งในและต่างประเทศ ผู้เช่ากลุ่มนี้มีความต้องการอาคารคลังสินค้า
ศูนย์กระจายสินค้า
และโรงงานเพื่อผลิตและกระจายสินค้าไปยังลูกค้าและผู้บริโภคทั้งในเขตกรุงเทพฯ ปริมณฑล
และภูมิภาคต่างๆ ของประเทศไทย ตลอดจนในระหว่างภูมิภาคของประชาคมเศรษฐกิจอาเซียน
(ASEAN Economic Community หรือ AEC) ด้วย อาคารคลังสินค้า ศูนย์กระจายสินค้า
และโรงงานที่อยู่ในความต้องการของลูกค้ากลุ่มนี้จะต้องสามารถตอบสนองความต้องการการใช้งานที่ซับซ้อนได้เต็มรูปแบบ
เนื่องจากเป็นปัจจัยที่สำคัญต่อประสิทธิภาพในการดำเนินธุรกิจและต้นทุนด้านโลจิสติกส์โดยรวมของผู้เช่ากลุ่มนี้

1.  กลุ่มผู้ผลิตและผู้ค้าปลีกขนาดใหญ่จากต่างประเทศ
    ซึ่งมีความต้องการและตระหนักถึงความสำคัญของศูนย์กระจายสินค้าที่มีความซับซ้อน
    และมีคุณภาพสูง เช่น ทำเลที่ตั้ง โครงการขนาดใหญ่ภายใต้หลังคาเดียว (มากกว่า
    50,000.0 ตารางเมตร) ความแข็งแกร่งของพื้นอาคารที่สามารถทนต่อการรับน้ำหนัก
    รูปแบบของการจัด floor plan และการจัดวางระยะห่างของเสาให้เหมาะสมกับการใช้งาน
    ระบบระบายอากาศและระบบควบคุมอุณหภูมิ
    นอกจากนี้บริษัทข้ามชาติเหล่านี้ยังต้องการผู้ประกอบการที่ให้ความเชื่อมั่นในด้านคุณภาพ ต้นทุน
    ระยะเวลาการส่งมอบและการบริการทั้งก่อนและหลังการส่งมอบที่ค่อนข้างสูง
    บริษัทในกลุ่มนี้จึงมีความต้องการเช่าโครงการฯ
    จากผู้ประกอบการที่เป็นมืออาชีพมากกว่าผู้เช่ากลุ่มอื่นๆ

2.  กลุ่มผู้ผลิตและผู้จำหน่ายสินค้าในประเทศ
    เป็นกลุ่มผู้เช่าที่เห็นความสำคัญและต้องการพัฒนาระบบ

  โลจิสติกส์ ที่ผ่านมาบริษัทผู้เช่าเหล่านี้จะทำการสร้างและจัดการคลังสินค้า ศูนย์กระจายสินค้า
  และโรงงานด้วยตัวเอง อย่างไรก็ตามแนวโน้มรูปแบบการลงทุนเพื่อจัดเก็บและบริหารคลังสินค้า
  ศูนย์กระจายสินค้า และโรงงานได้มีการปรับเปลี่ยนจากการลงทุนเอง ซึ่งต้องใช้เงินลงทุนสูง
  ต้องอาศัยความเชี่ยวชาญ และมีความยืดหยุ่นต่ำ
  โดยพัฒนามาอยู่ในรูปแบบของใช้บริการของบุคคลภายนอก (outsource)
  (แนวโน้มดังกล่าวเกิดขึ้นในประเทศออสเตรเลีย สหรัฐอเมริกา ญี่ปุ่น และ ประเทศอื่นๆ)
  เพื่อเพิ่มความสามารถในการแข่งขันให้ทัดเทียมนานาชาติ
  การเจริญเติบโตของธุรกิจของผู้ประกอบธุรกิจการจัดการด้านโลจิสติกส์ (Third Party
  Logistics providers: 3PLs) มีแนวโน้มที่สูงขึ้น
  ซึ่งจะเป็นแนวโน้มเชิงบวกที่สำคัญต่อธุรกิจของกลุ่มบริษัทฯ

2. ผู้ประกอบธุรกิจการจัดการด้านโลจิสติกส์ (Third Party Logistics providers: 3PLs)
โดยส่วนใหญ่จะเป็นบริษัทชั้นนำจากต่างประเทศที่มีความเชี่ยวชาญในการบริหารและจัดการด้านโลจิสติกส์โดยทำหน้าที่เป็นผู้ดูแลการกระจายสินค้าและการขนส่งที่ไม่ใช่ธุรกิจหรือความสามารถหลักของบริษัทเจ้าของสินค้า
โดยบริษัทเหล่านี้จะเป็นผู้ลงทุนในการสร้างเครือข่ายการกระจายสินค้านับตั้งแต่การจัดหาพาหนะขนส่ง
การจัดหาคลังสินค้า การจัดหาบุคลากรปฏิบัติงาน อุปกรณ์ และระบบสนับสนุนการปฏิบัติงาน เป็นต้น

จำนวนพื้นที่เช่าทั้งหมดของกลุ่มบริษัทฯ (ตารางเมตร) แยกตามประเภทกลุ่มลูกค้า ณ วันที่ 31
ธันวาคม 2555

  ---------------------------------------------------------------------------------------------------
                               กลุ่มลูกค้า                                   กลุ่มบริษัทฯ         
  ---------------------------- ----------------------------------------- ---------------- -----------
                                                                         ณ วันที่ 31 ธันวาคม  
                                                                         2555             

                                                                         พื้นที่เช่า           ร้อยละ

  1                            ผู้ผลิตสินค้าอุปโภคบริโภคที่ใช้แล้วหมดไปอย่างรวดเร็ว   114,441.4        31.97%
                               (Fast Moving Consumer Goods)                               

  2                            ผู้ให้บริการโลจิสติกส์ (3PLs)                    95,288.9         26.62%

  3                            ผู้ผลิตและโรงงานอุตสาหกรรม                    148,234.9        41.41%

                               รวม                                       357,965.2        100%

  หมายเหตุ:                                                                                
  ไม่รวมพื้นที่เช่าของโครงการที่ขาย/                                                              
  โอนสิทธิการเช่าให้แก่กองทุนรวมฯ                                                               
  ---------------------------------------------------------------------------------------------------

จำนวนพื้นที่เช่าทั้งหมดของกลุ่มบริษัทฯ (ตารางเมตร) แยกตามประเภทสัญญาเช่า
(อายุสัญญาเช่าทั้งหมด) ณ วันที่ 31 ธันวาคม 2555

  --------------------------------------------------------------------------------------------------------------
                               อายุสัญญาเช่า (ปี)                        กลุ่มบริษัทฯ                                 
  ---------------------------- ------------------------------------- ----------- -------------- ------------- --
                                                                     ณ วันที่ 31                                 
                                                                     ธันวาคม 2555                              

                                                                     พื้นที่เช่า                     ร้อยละ         

  1                            อายุ 1 - 3 ปี                           80,453.5                   22.48%        

  2                            อายุ 3 - 5 ปี                           137,378.2                  38.38%        

  3                            อายุ 5 - 10 ปี                          97,421.7                   27.22%        

  4                            อายุมากกว่า 10 ปี                        42,706.8                   11.93%        

                               รวม                                   357,965.2                  100%          

  หมายเหตุ:                                                                                                    
  ไม่รวมพื้นที่เช่าของโครงการที่ขาย/                                                                                  
  โอนสิทธิการเช่าให้แก่กองทุนรวมฯ                                                                                   
  --------------------------------------------------------------------------------------------------------------

จำนวนพื้นที่เช่าทั้งหมดของกลุ่มบริษัทฯ (ตารางเมตร) แยกตามประเภทอายุสัญญาเช่าที่เหลืออยู่ ณ
วันที่

31 ธันวาคม 2555

  --------------------------------------------------------------------------------------------------------------
                               อายุสัญญาเช่า (ปี)                        กลุ่มบริษัทฯ                                 
  ---------------------------- ------------------------------------- ----------- -------------- ------------- --
                                                                     ณ วันที่ 31                                 
                                                                     ธันวาคม 2555                              

                                                                     พื้นที่เช่า                     ร้อยละ         

  1                            อายุ 1 - 3 ปี                           85,453.5                   23.87%        

  2                            อายุ 3 - 5 ปี                           132,378.2                  36.98%        

  3                            อายุ 5 - 10 ปี                          140,133.5                  39.15%        

                               รวม                                   357,965.2                  100%          

  หมายเหตุ:                                                                                                    
  ไม่รวมพื้นที่เช่าของโครงการที่ขาย/                                                                                  
  โอนสิทธิการเช่าให้แก่กองทุนรวมฯ                                                                                   
  --------------------------------------------------------------------------------------------------------------

1. ไม่รวมพื้นที่เช่าของโครงการที่ขาย/ โอนสิทธิการเช่าให้แก่กองทุนรวมฯ

2. การคำนวณอายุสัญญาเช่าที่เหลืออยู่สำหรับโครงการที่เริ่มรับรู้รายได้แล้วจะคำนวณนับตั้งแต่วันที่
31 ธันวาคม 2555 เป็นต้นไป
และสำหรับโครงการที่อยู่ระหว่างการพัฒนาจะคำนวณอายุสัญญาเช่าจากอายุสัญญาเช่าจริง

สภาวะการแข่งขัน

ปัจจุบันมีผู้พัฒนาโครงการอาคารคลังสินค้า ศูนย์กระจายสินค้า
และโรงงานให้เช่าคุณภาพสูงที่ตั้งอยู่ในทำเลที่เป็นจุดยุทธศาสตร์ด้านโลจิสติกส์เช่นเดียวกับกลุ่มบริษัทฯ
ยังมีอยู่น้อยราย กลุ่มบริษัทฯ
มีคู่แข่งรายใหญ่ที่ทำการพัฒนาที่ดินและสร้างอาคารคลังสินค้าและโรงงานเพื่อขายหรือให้เช่าดังนี้

การแข่งขันโดยตรงจากผู้พัฒนาโครงการฯ เพื่อขายและให้เช่าอื่นๆ

คู่แข่งรายใหญ่ของกลุ่มบริษัทฯ ได้แก่ บริษัท ไทคอน อินดัสเทรียล คอนเน็คชั่น จำกัด (มหาชน)
และบริษัทย่อย (กลุ่มไทคอน)
โดยกลุ่มไทคอนได้มีการพัฒนาอาคารคลังสินค้าและโรงงานให้เช่าทั้งสร้างแบบสำเร็จรูป (General
Warehouse) และ แบบตามที่ลูกค้าต้องการ (Built-to-Suit) เช่นเดียวกับกลุ่มบริษัทฯ
อย่างไรก็ตาม
คลังสินค้าและโรงงานให้เช่าส่วนใหญ่ของกลุ่มไทคอนจะเป็นอาคารแบบมาตรฐานที่มีขนาด ตั้งแต่
1,000.0 ถึง 6,000.0 ตารางเมตร ในขณะที่พื้นที่เช่าส่วนใหญ่ของกลุ่มบริษัทฯ
จะเป็นโครงการที่พัฒนาขึ้นตามความต้องการของลูกค้า ซึ่งจะเป็นโครงการที่มีขนาดพื้นที่ใหญ่กว่า
10,000.0 ตารางเมตร
นอกจากนั้นลูกค้าหลักของกลุ่มไทคอนเป็นบริษัทญี่ปุ่นซึ่งเช่าโรงงานสำเร็จรูปและคลังสินค้า โดยในปี
2554 คิดเป็นสัดส่วนร้อยละ 61.1 และ 39.1 ของผู้เช่าทั้งหมด (ที่มา: แบบ 56-1 ประจำปี
2554 บริษัท ไทคอน อินดัสเทรียล คอนเน็คชั่น จำกัด (มหาชน))
รวมถึงกลุ่มลูกค้าส่วนใหญ่จะเป็นผู้ประกอบการในอุตสาหกรรมอิเล็กทรอนิคส์ เครื่องใช้ไฟฟ้า
และยานยนต์ ซึ่งแตกต่างกับกลุ่มลูกค้าหลักของกลุ่มบริษัทฯ
ที่เป็นผู้ประกอบการส่วนใหญ่ที่อยู่ในกลุ่มสินค้าอุปโภคและบริโภค

นอกจากนั้น คู่แข่งของกลุ่มบริษัทฯ
ที่ทำการพัฒนาที่ดินและสร้างอาคารคลังสินค้าและโรงงานเพื่อขาย/ ให้เช่ายังรวมถึงบริษัท ปิ่นทอง
อินดัสเตรียล ปาร์ค จำกัด และบริษัท ไทยพัฒนาโรงงานอุตสาหกรรม จำกัด (มหาชน) อย่างไรก็ดี
คู่แข่งทั้งสองรายไม่จัดว่าเป็นคู่แข่งขันโดยตรงของกลุ่มบริษัทฯ
เนื่องจากมุ่งเน้นที่การสร้างอาคารคลังสินค้าและโรงงานสำเร็จรูปขนาดเล็กเพื่อขายหรือให้เช่าแก่ผู้ประกอบการรายย่อยเพียงเท่านั้น

การแข่งขันจากผู้พัฒนานิคมอุตสาหกรรม

นอกจากนี้ คู่แข่งขันของกลุ่มบริษัทฯ
ยังรวมถึงผู้ประกอบการที่เริ่มธุรกิจจากการเป็นผู้พัฒนานิคมอุตสาหกรรมและต่อมาได้มีการพัฒนาอาคารคลังสินค้าและโรงงานในนิคมอุตสาหกรรมของตนเอง
เพื่อเป็นการต่อยอดสินค้าและการให้บริการ อาทิเช่น บริษัท เหมราชพัฒนาที่ดิน จำกัด (มหาชน)
และ บริษัท อมตะ ซัมมิท เรดดี้ บิลท์ จำกัด เป็นต้น
ที่ได้มีการพัฒนาโรงงานสำเร็จรูปเพื่อขายและให้เช่าสำหรับผู้ประกอบธุรกิจขนาดกลางและขนาดย่อม
ซึ่งผู้ประกอบการนิคมอุตสาหกรรมเหล่านี้จะมีข้อจำกัดในแง่ของการพัฒนาโครงการในเฉพาะพื้นที่นิคมอุตสาหกรรมที่ตนเองเป็นเจ้าของหรือให้บริการ
ในขณะที่กลุ่มบริษัทฯ สามารถที่จะเลือกเข้าไปพัฒนาโครงการในทำเลที่ตั้งที่กลุ่มบริษัทฯ
และผู้เช่าเห็นร่วมกันว่าเหมาะสมได้อย่างไม่มีข้อจำกัด หรือในกรณีที่กลุ่มบริษัทฯ
ต้องการขยายพื้นที่ไปในที่ดินอุตสาหกรรมต่างๆ กลุ่มบริษัทฯ
ก็สามารถดำเนินการติดต่อผู้พัฒนานิคมอุตสาหกรรมได้โดยตรง ทำให้ที่ตั้งของโครงการต่างๆ
ของกลุ่มบริษัทฯ มีความหลากหลาย ซึ่งช่วยตอบสนองความต้องการของผู้เช่าได้อย่างทั่วถึง
ซึ่งถือเป็นข้อได้เปรียบที่ทำให้กลุ่มบริษัทฯ
มีความยืดหยุ่นมากกว่าคู่แข่งขันที่เป็นผู้พัฒนานิคมอุตสาหกรรม

การแข่งขันจากผู้พัฒนาคลังสินค้าเพื่อขายและให้เช่ารายย่อยอื่นๆ

ในปัจจุบันมีผู้พัฒนาคลังสินค้าเพื่อขายและให้เช่ากระจายตามจุดยุทธศาสตร์ทางโลจิสติกส์ที่สำคัญต่างๆ
อย่างไรก็ตาม ผู้เช่าส่วนใหญ่จะเป็นผู้ประกอบการหรือผู้ผลิตรายย่อย
ขนาดกลางและขนาดเล็กที่มีความต้องการเช่าคลังสินค้าสำเร็จรูปขนาดกลางด้วยต้นทุนค่าเช่าที่ไม่สูงนัก
ดังนั้นผู้พัฒนาอสังหาริมทรัพย์รายย่อยเหล่านี้จึงไม่ได้เป็นคู่แข่งขันโดยตรงของกลุ่มบริษัทฯ

  4 สิทธิประโยชน์จากคณะกรรมการส่งเสริมการลงทุน

  บริษัทฯ
  ได้รับการส่งเสริมการลงทุนจากคณะกรรมการส่งเสริมการลงทุนในกิจการพัฒนาอาคารสำหรับโรงงาน
  อุตสาหกรรมและ/หรือคลังสินค้า จำนวน 1 โครงการ (3 โรงงาน)
  ซึ่งตั้งอยู่ในนิคมอุตสาหกรรมอมตะซิตี้ เมื่อวันที่ 15 กรกฎาคม พ.ศ. 2553
  ตามบัตรส่งเสริมเลขที่ 1822(2)/2553
  โดยมีรายละเอียดและสาระสำคัญของสิทธิประโยชน์ดังต่อไปนี้

+---------+-----------+-----------+------------------------------------+
| เลขที่บัต  | วันที่คณะกร  | ชื่อผลิตภัณฑ์  | สิทธิพิเศษที่สำคัญ                       |
| รส่งเสริม | รมการอนุมัติ |           |                                    |
+---------+-----------+-----------+------------------------------------+
|         |           |           |                                    |
+---------+-----------+-----------+------------------------------------+
| 1822(   | 17 สิงหาคม | กิจการ     | 1.                                 |
| 2)/2553 | พ.ศ. 2553 | พัฒนาอาคาร | ได้รับยกเว้นภาษีเงินไ                   |
|         |           |           | ด้นิติบุคคลสำหรับกำไรสุทธิที่ได้จากการประกอบ |
|         |           | สำ        | กิจการที่ได้รับการส่งเสริมรวมกันไม่เกินร้อยละ |
|         |           | หรับโรงงาน | 100                                |
|         |           |           | ของเงินลง                           |
|         |           | อุตสา      | ทุนไม่รวมค่าที่ดินและทุนหมุนเวียนมีกำหนดเวลา |
|         |           | หกรรมและห | 8 ปี                                |
|         |           | รือคลังสินค้า | น                                  |
|         |           |           | ับแต่วันที่เริ่มมีรายได้จากการประกอบกิจการนั้น |
|         |           |           | ในกรณีที่ประกอบกิจการขาดทุนในระหว่างเวล  |
|         |           |           | าได้รับยกเว้นภาษีเงินได้นิติบุคคลตามวรรคหนึ่ง |
|         |           |           | ผู้ได้รับการส่งเสริม                     |
|         |           |           | จะได้รับอนุญาตให้นำผลขาดท              |
|         |           |           | ุนประจำปีที่เกิดขึ้นในระหว่างเวลานั้นไปหักออก |
|         |           |           | จากกำไรสุทธิที่เกิดขึ้นภายหลังระยะเวลาได้รับ |
|         |           |           | ยกเว้นภาษีเงินได้นิติบุคคลมีกำหนดเวลาไม่เกิน |
|         |           |           | 5 ปี นับแต่วันพ้นกำหนดเวลานั้น            |
|         |           |           | โดยจะเลือ                           |
|         |           |           | กหักจากกำไรสุทธิของปีใดปีหนึ่งหรือหลายปีก็ได้ |
+---------+-----------+-----------+------------------------------------+
|         |           |           | 2.                                 |
|         |           |           | ได                                 |
|         |           |           | ้รับยกเว้นไม่ต้องนำเงินปันผลจากกิจการที่ได้รับ |
|         |           |           | การส่งเสริมซึ่งได้รับยกเว้นภาษีเงินได้นิติบุคคล |
|         |           |           | ไปรวมคำน                           |
|         |           |           | วณเพื่อเสียภาษีเงินได้ตลอดระยะเวลาที่ผู้ได้รับ |
|         |           |           | การส่งเสริมได้รับยกเว้นภาษีเงินได้นิติบุคคลนั้น |
+---------+-----------+-----------+------------------------------------+
|         |           |           | 3.                                 |
|         |           |           | ได้รับลดหย่อนภาษีเงินได้นิติบุคคลสำหร       |
|         |           |           | ับกำไรสุทธิที่ได้รับจากการลงทุนในอัตราร้อยละ |
|         |           |           | 50 ของอัตราปกติมีกำหนดเวลา 5 ปี        |
|         |           |           | นับจากวันที่พ้นกำหนดระยะเวลาตามข้อ 1     |
+---------+-----------+-----------+------------------------------------+
|         |           |           | 4. ได้รับอนุญาตให้หักค่าขนส่ง ค่าไฟฟ้า      |
|         |           |           | และค่าน้ำประปา 2 เท่า                 |
|         |           |           | ของค่าใช้จ่ายดังกล่าวเป็นระยะเวลา 10 ปี   |
|         |           |           | นับแต่วันที่มีรายได้จากการประกอบกิจการนั้น   |
+---------+-----------+-----------+------------------------------------+
|         |           |           | 5.                                 |
|         |           |           | ได้รับอนุญาตให้หักเงินลงทุนในการ          |
|         |           |           | ติดตั้งหรือก่อสร้างสิ่งอำนวยความสะดวกร้อยละ |
|         |           |           | 25 ของเงินลงทุน                      |
|         |           |           | นอกเหนือไปจากการหักค่าเสื่อมราคาตามปกติ  |
+---------+-----------+-----------+------------------------------------+
|         |           |           |                                    |
+---------+-----------+-----------+------------------------------------+

สิทธิประโยชน์จากคณะกรรมการส่งเสริมการลงทุน (ต่อ)

  บริษัทฯ
  ได้รับการส่งเสริมการลงทุนจากคณะกรรมการส่งเสริมการลงทุนในกิจการพัฒนาอาคารสำหรับโรงงาน
  อุตสาหกรรมและ/หรือคลังสินค้า จำนวน 1 โครงการ ซึ่งตั้งอยู่ในเขตอุตสาหกรรมของบริษัท
  เหมราช สระบุรีที่ดินอุตสาหกรรม จำกัด จังหวัดสระบุรี เมื่อวันที่ 22 สิงหาคม พ.ศ. 2555
  ตามบัตรส่งเสริมเลขที่ 2815(2)/2555
  โดยมีรายละเอียดและสาระสำคัญของสิทธิประโยชน์ดังต่อไปนี้

  --------------- ------------------- ------------------------------------------------- -----------------------------------------------------------------------------------------------------------------------------
  เลขที่บัตรส่งเสริม   วันที่คณะกรรมการอนุมัติ   ชื่อผลิตภัณฑ์                                          สิทธิพิเศษที่สำคัญ

                                                                                        

  2815(2)/2555    6 ธันวาคม พ.ศ. 2555  กิจการพัฒนาอาคารสำหรับโรงงานอุตสาหกรรมและหรือคลังสินค้า   1. ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ 100
                                                                                        ของเงินลงทุนไม่รวมค่าที่ดินและทุนหมุนเวียนมีกำหนดเวลา 7 ปี นับแต่วันที่เริ่มมีรายได้จากการประกอบกิจการนั้น
                                                                                        ในกรณีที่ประกอบกิจการขาดทุนในระหว่างเวลาได้รับยกเว้นภาษีเงินได้นิติบุคคลตามวรรคหนึ่ง ผู้ได้รับการส่งเสริม
                                                                                        จะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคลมีกำหนดเวลาไม่เกิน 5
                                                                                        ปี นับแต่วันพ้นกำหนดเวลานั้น โดยจะเลือกหักจากกำไรสุทธิของปีใดปีหนึ่งหรือหลายปีก็ได้

                                                                                        2. ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคล
                                                                                        ไปรวมคำนวณเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

                                                                                        
  --------------- ------------------- ------------------------------------------------- -----------------------------------------------------------------------------------------------------------------------------

5 การจัดหาผลิตภัณฑ์หรือบริการ

ที่ดินจัดเป็นต้นทุนที่สำคัญทางธุรกิจของกลุ่มบริษัทฯ โดยกลุ่มบริษัทฯ
มีนโยบายจัดหาให้ได้มาซึ่งที่ดินเพื่อนำมาพัฒนาโครงการตามความต้องการใช้ที่ดินในแต่ละช่วงเวลา
และไม่มีนโยบายที่จะถือครองที่ดินเปล่าโดยจะจัดซื้อที่ดินตามแผนงานการลงทุนเท่านั้นเพื่อให้สอดคล้องกับกลยุทธ์การพัฒนาโครงการฯ
ขึ้นตามความต้องการของลูกค้าโดยเฉพาะเจาะจง (Built-to-Suit)
และเพื่อเป็นการลดภาระดอกเบี้ยอันอาจจะเกิดขึ้นจากการลงทุนซื้อและสะสมที่ดินจำนวนมากทั้งที่ยังไม่มีโครงการในอนาคตรองรับ
อย่างไรก็ตาม กลุ่มบริษัทฯ
อาจจะพิจารณาซื้อที่ดินมากกว่าพื้นที่โครงการปัจจุบันในกรณีที่ที่ดินเป็นผืนใหญ่ติดกันเพื่อนำมาพัฒนาโครงการส่วนขยายให้แก่ผู้เช่าที่แสดงความต้องการขยายพื้นที่การเช่าในอนาคตอย่างชัดเจน

ณ วันที่ 31 ธันวาคม 2555 กลุ่มบริษัทฯ มีที่ดินรอการพัฒนา ที่ดินกำลังพัฒนาและที่ดินพัฒนาแล้วเสร็จ
ดังรายละเอียดต่อไปนี้

+--------------+-------------+-------+-------+-------+-------+-------+
| สถานที่        | ปร          | ที่ดิน   | ที่ดินพ  | ท     | ท     | หม    |
|              | ะเภทโครงการ | ทั้งหมด | ัฒนาแล | ี่ดินกำล | ี่ดินยังไ | ายเหตุ |
|              |             |       | ้ว(ไร่) | ังพัฒนา | ม่พัฒนา |       |
|              |             | (ไร่)  |       | (ไร่)  | (ไร่)  |       |
+--------------+-------------+-------+-------+-------+-------+-------+
|              |             |       |       |       |       |       |
+--------------+-------------+-------+-------+-------+-------+-------+
| นิคมฯอมตะซิตี้   | โรงงาน      | 13-   | 13-   | -     |       | กร    |
|              |             | 01-14 | 01-14 |       |       | รมสิทธิ์ |
+--------------+-------------+-------+-------+-------+-------+-------+
| ลาดกระบัง     | ค           | 35-   | 20-   | -     | 14-   | กร    |
|              | ลังสินค้าและศูน | 00-00 | 00-91 |       | 03-09 | รมสิทธิ์ |
|              | ย์กระจายสินค้า |       |       |       |       |       |
+--------------+-------------+-------+-------+-------+-------+-------+
| นิคมฯเหมราช   | ค           | 34-   | -     | -     | 34-   | กร    |
| สระบุรี (Mega  | ลังสินค้าและศูน | 03-12 |       |       | 03-12 | รมสิทธิ์ |
| HSIL)        | ย์กระจายสินค้า |       |       |       |       |       |
+--------------+-------------+-------+-------+-------+-------+-------+
| นิคมฯเหมราช   | โรงงาน      | 48-00 | 26-00 |       | 21-   | กร    |
| สระบุรี (DSG)  |             | -26.5 | -37.5 |       | 03-89 | รมสิทธิ์ |
+--------------+-------------+-------+-------+-------+-------+-------+
| บางนา-ตราด   | ค           | 74-   | 74-   | -     | -     | สิทธิก  |
| ก.ม.18       | ลังสินค้าและศูน | 02-67 | 02-67 |       |       | ารเช่า |
|              | ย์กระจายสินค้า |       |       |       |       |       |
+--------------+-------------+-------+-------+-------+-------+-------+
| บางนา-ตราด   | ค           | 5     | 5     |       | -     | สิทธิก  |
| ก.ม.19       | ลังสินค้าและศูน | 9-02- | 9-02- |       |       | ารเช่า |
|              | ย์กระจายสินค้า | 48.75 | 48.75 |       |       |       |
+--------------+-------------+-------+-------+-------+-------+-------+
| บางนา-ตราด   | ค           | 11-   | -     | 11-   | -     | สิทธิก  |
| กม.19        | ลังสินค้าและศูน | 01-50 |       | 01-50 |       | ารเช่า |
| (ส่วนขยาย)    | ย์กระจายสินค้า |       |       |       |       |       |
+--------------+-------------+-------+-------+-------+-------+-------+
| ต.ดอนหัวฬ่อ    | ค           | 16-   | 16-   |       | -     | กร    |
| จ.ชลบุรี²      | ลังสินค้าและศูน | 02-80 | 02-80 |       |       | รมสิทธิ์ |
|              | ย์กระจายสินค้า |       |       |       |       |       |
+--------------+-------------+-------+-------+-------+-------+-------+
| อ.วังน้อย      | ค           | 69-   | -     | 15-   | 54-   | สิทธิก  |
| ก.ม.61       | ลังสินค้าและศูน | 00-16 |       | 00-16 | 00-00 | ารเช่า |
|              | ย์กระจายสินค้า |       |       |       |       |       |
+--------------+-------------+-------+-------+-------+-------+-------+
| บางนา-ตราด   | ค           | 54-   | -     | 54-   | -     | กร    |
| กม.23        | ลังสินค้าและศูน | 00-09 |       | 00-09 |       | รมสิทธิ์ |
|              | ย์กระจายสินค้า |       |       |       |       |       |
+--------------+-------------+-------+-------+-------+-------+-------+
| บางนา-ตราด   | ค           | 12-   | -     | 12-   | -     | กร    |
| กม.23        | ลังสินค้าและศูน | 00-06 |       | 00-06 |       | รมสิทธิ์ |
| (ส่วนขยาย)    | ย์กระจายสินค้า |       |       |       |       |       |
+--------------+-------------+-------+-------+-------+-------+-------+
| บางนา-ตราด   | ค           | 80-   | -     | -     | 80-   | กร    |
| กม.18        | ลังสินค้าและศูน | 03-68 |       |       | 03-68 | รมสิทธิ์ |
| (เทพารักษ์)    | ย์กระจายสินค้า |       |       |       |       |       |
+--------------+-------------+-------+-------+-------+-------+-------+
| ลาดกระบัง     | ค           | 96-   | -     | -     | 96-   | กร    |
| กรุงเทพ       | ลังสินค้าและศูน | 01-30 |       |       | 01-30 | รมสิทธิ์ |
|              | ย์กระจายสินค้า |       |       |       |       |       |
+--------------+-------------+-------+-------+-------+-------+-------+
| บจ.แวร์เฮาส์   |             |       |       |       |       |       |
| เอเซีย        |             |       |       |       |       |       |
| อะไลแอนซ์     |             |       |       |       |       |       |
+--------------+-------------+-------+-------+-------+-------+-------+
| บางนา-ตราด   | ค           | 47-   | 47-   | -     | -     | กร    |
| ก.ม.19²      | ลังสินค้าและศูน | 01-42 | 01-42 |       |       | รมสิทธิ์ |
|              | ย์กระจายสินค้า |       |       |       |       |       |
+--------------+-------------+-------+-------+-------+-------+-------+
| บ            |             |       |       |       |       |       |
| จ.ดับบลิวเอชเอ |             |       |       |       |       |       |
| อะไลแอนซ์¹    |             |       |       |       |       |       |
+--------------+-------------+-------+-------+-------+-------+-------+
| ต.พานทอง     | ค           | 35-   | -     | 14-   | 21-   | กร    |
| อ.เมือง       | ลังสินค้าและศูน | 00-00 |       | 00-00 | 00-00 | รมสิทธิ์ |
| จ.ชลบุรี       | ย์กระจายสินค้า |       |       |       |       |       |
+--------------+-------------+-------+-------+-------+-------+-------+

หมายเหตุ:

1.  บจ .ดับบลิวเอชเอ อะไลแอนซ์ จำกัด ได้โอนสิทธิการเช่าที่ดินพร้อมสิ่งปลูกสร้าง
    ที่ตั้งอยู่ที่ถนนบางนา-ตราด กิโลเมตรที่ 20 ให้กับกองทุนรวมฯ ไปเมื่อวันที่ 22 กุมภาพันธ์
    2555 โดยมีที่ว่างในที่ดินที่เช่าที่โอนสิทธิการเช่าดังกล่าวเหลือประมาณ 7-03-31 ไร่ ทั้งนี้
    บริษัท ดับบลิวเอชเอ อะไลแอนซ์ จำกัด ได้รับความยินยอมจาก บริษัท ดีเคเอสเอช
    (ประเทศไทย) จำกัด (ในฐานะผู้เช่าช่วงที่ดิน)
    ในการพัฒนาและก่อสร้างอาคารคลังสินค้าในที่ดินที่ว่างดังกล่าว แต่บริษัท ดับบลิวเอชเอ
    อะไลแอนซ์ จำกัด ยังคงต้องขอความเห็นชอบจากกองทุนรวมฯ
    (ในฐานะเจ้าของสิทธิการเช่าที่ดิน) และเมื่อบริษัท ดับบลิวเอชเอ อะไลแอนซ์ จำกัด
    ได้รับความเห็นชอบจากกองทุนรวมฯ แล้ว บริษัท ดับบลิวเอชเอ อะไลแอนซ์ จำกัด
    จะปฏิบัติตามที่ได้รับมอบหมายโดยไม่ถือว่าสิ่งปลูกสร้างอาคารคลังสินค้าเป็นส่วนควบที่ดิน
    และเมื่อ บริษัท ดับบลิวเอชเอ อะไลแอนซ์ จำกัด ดำเนินการแล้วเสร็จ
    จะนำอาคารคลังสินค้าออกหาประโยชน์ในรูปแบบต่างๆ
    และสามารถที่จะจำหน่ายอาคารคลังสินค้าดังกล่าวพร้อมสิทธิประโยชน์ให้แก่กองทุนรวมฯ
    ในอนาคต

  2. ทรัพย์สินที่อยู่ระหว่างดำเนินการขายให้แก่กองทุนรวมฯ โดยมีกำหนดการขายในวันที่ 10
  มกราคม 2556

การจัดหาที่ดิน

กลุ่มบริษัทฯ จัดหาที่ดินจากเจ้าของที่ดินในทำเลที่ตั้งนั้นๆ
โดยตรงหรือจัดซื้อหรือเช่าที่ดินจากคู่ค้าของกลุ่มบริษัทฯ รวมทั้งการจัดซื้อที่ดินผ่านนายหน้าขายที่ดิน
อย่างไรก็ตามในการจัดหาที่ดิน กลุ่มบริษัทฯ มีนโยบายที่จะคัดเลือกที่ดินไว้สองทำเลเป็นอย่างน้อย
ซึ่งช่วยให้กลุ่มบริษัทฯ สามารถต่อรองและจัดซื้อที่ดินได้ในทำเลที่ตั้งและราคาที่เหมาะสมเสมอมา
โดยกลุ่มบริษัทฯ มีหลักเกณฑ์ในการพิจารณาจัดซื้อที่ดินดังต่อไปนี้

-   ทำเลที่ตั้งของที่ดินจะต้องมีความเหมาะสม
    มีเส้นทางคมนาคมที่สะดวกตรงตามความต้องการและข้อกำหนดของผู้เช่า
    ตลอดจนเป็นจุดยุทธศาสตร์ทางโลจิสติกส์ที่อยู่ใกล้ท่าเรือหรือเขตที่จะได้รับสิทธิประโยชน์จากคณะกรรมการส่งเสริมการลงทุน
    (BOI) ซึ่งสามารถตอบสนองความต้องการของผู้ที่จะมาเช่ารายใหม่อื่นๆ ได้
    ภายหลังจากที่ผู้เช่าเดิมหมดสัญญา

-   ราคาของที่ดินต้องไม่สูงเกินไปทั้งในกรณีเป็นกรรมสิทธิ์ในการครอบครอง (Freehold)
    และสิทธิการเช่า (Leasehold) และต้องสะท้อนกลับมาเป็นค่าเช่าต่อเดือนที่ทำให้กลุ่มบริษัทฯ
    มีความได้เปรียบในการแข่งขันด้านราคา

-   ที่ดินจะต้องมีขนาดที่เหมาะสมสำหรับการจัดทำโครงการในครั้งแรก
    และรองรับการขยายโครงการของผู้เช่าในอนาคต
    ตลอดจนมีความยืดหยุ่นสูงในการตอบสนองความต้องการของผู้ที่จะมาเช่ารายใหม่อื่นๆ ได้

ฝ่ายบริหารและทีมงานที่ดินของกลุ่มบริษัทฯ ได้มีการศึกษา วิเคราะห์
จัดเก็บและปรับปรุงข้อมูลที่เกี่ยวข้องกับที่ดิน ให้มีความเป็นปัจจุบันอยู่เสมอ ซึ่งช่วยให้กลุ่มบริษัทฯ
มีข้อมูลทำเลที่ตั้งและที่ดินที่มีศักยภาพที่เหมาะสมต่อการนำไปพัฒนาโครงการใหม่ๆ
รวมทั้งสามารถประเมินและวางกลยุทธ์ในการจัดซื้อและงบประมาณที่จะใช้ในการจัดหาที่ดินได้อย่างถูกต้อง
ซึ่งข้อมูลดังกล่าวก็จะถูกส่งต่อไปยังฝ่ายการเงินเพื่อนำไปวางแผนการใช้เงินและจัดหาแหล่งเงินทุนที่เหมาะสมและประหยัดที่สุดเพื่อใช้ในการจัดซื้อที่ดินต่อไป

การคัดเลือกผู้รับเหมาก่อสร้าง

รูปแบบในการคัดเลือกบริษัทรับเหมาก่อสร้างของกลุ่มบริษัทฯ แบ่งออกเป็น 2 ประเภท
ตามลักษณะประเภทของโครงการ ดังนี้

  1. การคัดเลือกบริษัทรับเหมาก่อสร้างสำหรับโครงการที่พัฒนาตามความต้องการของลูกค้า
  (Built-to-Suit) กลุ่มบริษัทฯ จะทำการเปิดประมูลข้อเสนอจากบริษัทรับเหมาก่อสร้าง
  เจรจา พิจารณาคัดเลือกบริษัทรับเหมาก่อสร้าง และตกลงราคากันในเบื้องต้น
  เพื่อที่จะนำไปเสนอประมูลกับลูกค้า อย่างไรก็ตาม
  การคัดเลือกบริษัทรับเหมาก่อสร้างอาจไม่ได้อยู่ภายใต้การพิจารณาของกลุ่มบริษัทฯ ในทุกกรณี
  อาทิเช่น
  กรณีที่ผู้เช่าต้องการคัดเลือกบริษัทรับเหมาก่อสร้างเองหรือได้มีการระบุบริษัทรับเหมาก่อสร้างไว้แล้วล่วงหน้า

  2. การคัดเลือกบริษัทรับเหมาก่อสร้างสำหรับโครงการสร้างแบบสำเร็จรูป (General
  Warehouse)

  กลุ่มบริษัทฯ จะทำการเปิดประมูลข้อเสนอจากบริษัทรับเหมาก่อสร้าง เจรจา และ
  คัดเลือกบริษัทรับเหมาก่อสร้างตามกระบวนการและหลักเกณฑ์การคัดเลือกที่กลุ่มบริษัทฯ
  ได้กำหนดไว้

เนื่องจากกลุ่มบริษัทฯ ต้องมีการคัดเลือกบริษัทรับเหมาก่อสร้างเพื่อพัฒนาโครงการต่างๆ เป็นประจำ
กลุ่มบริษัทฯ จึงได้มีการวางระบบการคัดเลือกบริษัทรับเหมาก่อสร้างดังต่อไปนี้

1.  ส่งข้อกำหนดและขอบเขตงาน (TOR) ให้กับบริษัทรับเหมาก่อสร้างที่อยู่ในรายชื่อได้รับอนุมัติ
    โดยกลุ่มบริษัทฯ จะทำการตรวจสอบคุณสมบัติและประวัติของบริษัทรับเหมาก่อสร้าง
    แต่ละรายอย่างละเอียดโดยเฉพาะบริษัทรับเหมาก่อสร้างรายใหม่ที่กลุ่มบริษัทฯ
    ไม่เคยร่วมงานด้วยมาก่อนในอดีต

2.  พิจารณาข้อเสนอของผู้ประกวดราคาทั้งทางด้านเทคนิคและราคา

3.  คณะทำงานประเมินพิจารณาคัดเลือก

4.  ดำเนินการทำสัญญาจ้างบริษัทรับเหมาก่อสร้าง
    โดยสัญญาว่าจ้างบริษัทรับเหมาก่อสร้างส่วนมากจะเป็นสัญญาการจ้างเหมาเบ็ดเสร็จ
    (Turnkey contract)

กลุ่มบริษัทฯ ได้กำหนดนโยบายการคัดเลือกบริษัทรับเหมาก่อสร้างโดยมุ่งเน้นความโปร่งใส
เที่ยงธรรม และเป็นไปตามปกติธุรกิจ โดยกลุ่มบริษัทฯ
จะถือปฏิบัติตามหลักการและนโยบายดังกล่าวอย่างเคร่งครัดสำหรับโครงการของกลุ่มบริษัทฯ
ทั้งหมดในอนาคต ซึ่งหลักการและนโยบายการคัดเลือกบริษัทรับเหมาก่อสร้างของกลุ่มบริษัทฯ
สามารถสรุปได้ดังนี้

1.  กลุ่มบริษัทฯ
    มีการกำหนดและตรวจสอบรายชื่อของบริษัทรับเหมาก่อสร้างที่อยู่ในรายชื่อที่ได้รับอนุมัติ
    รวมถึงส่งเสริมให้มีการแข่งขันกันอย่างเปิดเผยและโปร่งใส
    โดยจะกำหนดรายละเอียดข้อกำหนดและขอบเขตงานล่วงหน้าเพื่อจัดประกวดงานให้แก่บริษัทรับเหมาก่อสร้างไม่น้อยกว่า
    2 ราย

2.  ปัจจัยสำคัญที่ใช้ในการพิจารณาคัดเลือกบริษัทรับเหมาก่อสร้างได้แก่
    ผลงานในอดีตที่ผ่านมาของบริษัทรับเหมาก่อสร้าง คุณภาพของงานที่ส่งมอบ
    ระยะเวลาการที่ใช้ก่อสร้าง ราคาที่เสนอ และบริการภายหลังการส่งมอบโครงการ

3.  การคัดเลือกบริษัทรับเหมาก่อสร้างต้องได้รับอนุมัติตามอำนาจอนุมัติและระเบียบของกลุ่มบริษัทฯ

4.  สัญญาจ้างงานบริษัทรับเหมาจะต้องผ่านการสอบทานจากที่ปรึกษากฎหมายที่มีความเชี่ยวชาญ

5.  แบ่งแยกหน้าที่ระหว่างการลงนามทำสัญญาจ้าง การตรวจรับงาน และการบันทึกบัญชี

    -   สัญญารับเหมาก่อสร้างจะได้รับการลงนามโดยผู้บริหารที่มีอำนาจลงนามผูกพันกลุ่มบริษัทฯ

    -   สำหรับการตรวจรับงาน ฝ่ายการจัดการโครงการก่อสร้างของกลุ่มบริษัทฯ
        จะเป็นผู้รับผิดชอบ โดยจะดำเนินการตรวจสอบงานที่สร้างเสร็จจริง
        และจัดทำรายงานความก้าวหน้าของการก่อสร้างทุกเดือน เพื่อส่งมอบให้แก่ฝ่ายบริหาร
        ทั้งนี้การตรวจรับงานจะต้องมีการตรวจสอบคุณภาพและความสำเร็จของงานว่าเป็นไปตามเงื่อนไขที่ได้ระบุไว้ในสัญญา

    -   ฝ่ายบัญชีและการเงินจะเป็นผู้รับผิดชอบโดยดำเนินการตรวจสอบเอกสารที่เกี่ยวข้อง
        และดำเนินการบันทึกบัญชี
        และชำระเงินเมื่อครบกำหนดตามสัญญาภายหลังจากที่ฝ่ายการจัดการโครงการก่อสร้างตรวจรับงานแล้ว

6.  จัดทำคู่มือการปฏิบัติงานสำหรับหน่วยงานที่เกี่ยวข้องอาทิเช่น
    คู่มือกระบวนการคัดเลือกบริษัทรับเหมาก่อสร้าง
    คู่มือการปฏิบัติงานสำหรับฝ่ายบริหารจัดการโครงการ เป็นต้น โดยหน่วยงานต่างๆ
    จะต้องปฏิบัติตามขั้นตอนและกระบวนการทำงานที่ได้กำหนดไว้อย่างเคร่งครัด

การจัดหาวัสดุก่อสร้าง

ในอดีตกลุ่มบริษัทฯ ได้มีการจัดซื้อวัสดุก่อสร้างหลัก อาทิเช่น เหล็กเส้น ปูนซีเมนต์ ฯลฯ
เพื่อใช้ในการพัฒนาโครงการฯ ด้วยตนเองก่อนจะจัดส่งไปยังสถานที่ก่อสร้าง อย่างไรก็ตาม
ในช่วงระยะเวลาที่ผ่านมา กลุ่มบริษัทฯ
ได้มีนโยบายการทำสัญญาการก่อสร้างกับบริษัทรับเหมาก่อสร้างเป็นแบบ Turnkey
ซึ่งจะรวมต้นทุนค่าวัสดุก่อสร้างไว้ในสัญญารับเหมาก่อสร้าง
จึงเป็นการช่วยลดกระบวนการทำงานภายในองค์กรและช่วยให้กลุ่มบริษัทฯ
สามารถควบคุมต้นทุนค่าก่อสร้างได้อย่างมีประสิทธิภาพมากยิ่งขึ้น

ขั้นตอนการดำเนินงานพัฒนาโครงการ

[]

1.  กลุ่มบริษัทฯ
    จะทำการจัดหาผู้เช่าทั้งผ่านทางการติดต่อโดยตรงจากผู้เช่าปัจจุบันหรือลูกค้าใหม่ที่มีความต้องการเช่าอาคารคลังสินค้าหรือโรงงานที่ติดต่อกลุ่มบริษัทฯโดยตรง
    ผ่านการประมูลงาน หรือผ่านการแนะนำโดยคู่ค้าทางธุรกิจของกลุ่มบริษัทฯ โดยกลุ่มบริษัทฯ
    จะติดต่อเพื่อเจรจาในเบื้องต้นเกี่ยวกับลักษณะ ขนาด ที่ตั้ง และราคาค่าเช่าของโครงการ
    รวมถึงสอบถามถึงแผนธุรกิจทั้งระยะสั้นและระยะยาว
    และความต้องการในเชิงลึกของผู้เช่าเพื่อวางแผนประมาณความต้องการใช้พื้นที่

2.  ขั้นตอนการกำหนดขนาดโครงการ การเลือกสถานที่ตั้ง
    เงื่อนไขการเช่าและการออกแบบจะเป็นกระบวนการทำงานร่วมกันระหว่างทีมงานของกลุ่มบริษัทฯ
    และผู้เช่าโดยมีกระบวนการทำงานดังต่อไปนี้ (ขั้นตอนการทำงานบางขั้นอาจเกิดพร้อมๆ กัน)

-   เจรจาต่อรองเรื่องลักษณะ/ ขนาดของโครงการ สถานที่ตั้ง
    ราคาและเงื่อนไขการเช่าระหว่ากลุ่มบริษัทฯ
    และลูกค้าจะดำเนินไปภายใต้กรอบความพอใจของทั้งสองฝ่าย

-   กลุ่มบริษัทฯ
    จะเริ่มคัดเลือกที่ดินที่มีขนาดเหมาะสมและอยู่ในทำเลที่ตั้งที่ได้ตกลงกันไว้จากฐานข้อมูลของกลุ่มบริษัทฯ
    โดยเลือกที่ดินที่อยู่ในตำแหน่งที่ตอบสนองความต้องการของลูกค้า
    เหมาะสมกับการคมนาคมขนส่ง
    มีพื้นที่ที่เหมาะสมกับขนาดของโครงการเมื่อพิจารณาถึงส่วนขยายในอนาคตเพื่อนำเสนอให้แก่ผู้เช่า
    ในขณะเดียวกันกลุ่มบริษัทฯ จะเริ่มติดต่อเพื่อเจรจาต่อรองราคากับเจ้าของที่ดิน
    และติดต่อกับสถาบันการเงินเพื่อขออนุมัติเงินกู้เพื่อใช้ในการจัดซื้อ/
    เช่าที่ดินและก่อสร้างโครงการ

-   ภายหลังจากที่กลุ่มบริษัทฯ
    และผู้เช่าได้ตกลงร่วมกันเรื่องสถานที่ตั้งจนเป็นที่พอใจทั้งสองฝ่ายแล้ว กลุ่มบริษัทฯ
    จะต่อรองราคาขั้นสุดท้ายและทำสัญญาซื้อขายหรือเช่าที่ดินกับเจ้าของที่ดิน

-   เมื่อได้จัดซื้อที่ดินในทำเลตามที่ต้องการแล้ว กลุ่มบริษัทฯ
    และลูกค้าจะลงนามในสัญญาเช่าและสัญญาการให้บริการ

-   ในขณะเดียวกันทีมวิศวกรของกลุ่มบริษัทฯ
    ก็จะเริ่มดำเนินการออกแบบโครงการร่วมกับทีมงานสถาปนิก/
    วิศวกรของบริษัทผู้เช่าโดยจะมีการกำหนดความต้องการและลักษณะของโครงการทางเทคนิคอย่างละเอียด

3.  กลุ่มบริษัทฯ ดำเนินการคัดเลือกบริษัทรับเหมาก่อสร้าง
    โดยพิจารณาถึงราคาที่เสนอและประวัติการทำงานในอดีตประกอบกัน
    รวมทั้งยื่นคำขออนุญาตการก่อสร้างกับหน่วยงานที่เกี่ยวข้อง

4.  เริ่มดำเนินการก่อสร้าง โดยทีมวิศวกรของกลุ่มบริษัทฯ
    จะทำหน้าที่เป็นผู้บริหารจัดการโครงการที่จะควบคุมดูแลความก้าวหน้าและควบคุมคุณภาพของงานก่อสร้างให้เป็นไปตามแผนงานที่ตกลง
    งานก่อสร้างโครงการฯ ของกลุ่มบริษัทฯ
    แต่ละโครงการจะใช้ระยะเวลาในการก่อสร้างโดยเฉลี่ยประมาณ 4 – 10 เดือน

5.  ส่งมอบโครงการฯ ให้แก่ผู้เช่า กลุ่มบริษัทฯ จะทำการส่งมอบโครงการฯ
    ที่พัฒนาแล้วให้แก่ผู้เช่าในสภาพที่พร้อมสำหรับการติดตั้งเครื่องจักร/ ดำเนินงาน
    โดยกลุ่มบริษัทฯ จะรับประกันคุณภาพของงานที่ส่งมอบในส่วนโครงสร้างตลอดอายุของสัญญาเช่า

6.  การให้บริการหลังการขาย กลุ่มบริษัทฯ
    จะจัดให้มีหน่วยงานบริการซ่อมบำรุงให้กับลูกค้าในส่วนที่เกี่ยวข้องกับโครงสร้างของโครงการฯ
    ตลอดจนทำประกันภัยให้กับโครงการที่กลุ่มบริษัทฯ พัฒนาและได้ส่งมอบให้กับผู้เช่าไปแล้ว

สำหรับโครงการสร้างแบบสำเร็จรูป (General Warehouse) ที่เป็นโครงการที่ทางกลุ่มบริษัทฯ
จัดการก่อสร้างตามแบบของกลุ่มบริษัทฯ ก่อนที่จะมีลูกค้าหรือผู้เช่าเข้ามา
ทางฝ่ายบริหารโครงการจะประสานงานกับฝ่ายพัฒนาโครงการเพื่อทำการกำหนดแบบและโครงสร้างของโครงการเพื่อให้เหมาะสมกับความต้องการของตลาดในขณะนั้น

6 ผลกระทบต่อสิ่งแวดล้อม

กลุ่มบริษัทฯ มีนโยบายก่อสร้างอาคารคลังสินค้า ศูนย์กระจายสินค้า
และโรงงานโดยยึดหลักการจัดการที่ดี และมีการควบคุมอย่างเคร่งครัด
โดยให้ความสำคัญกับกระบวนการการก่อสร้างที่ส่งผลกระทบต่อสภาพแวดล้อมอย่างเข้มงวด
ตลอดจนมีการส่งเสริมและสนับสนุนการอนุรักษ์ การประหยัดและใช้พลังงานอย่างคุ้มค่า
โดยก่อนที่ผู้เช่าจะเริ่มดำเนินการต่างๆ กลุ่มบริษัทฯ จะทำการตรวจสอบสถานะความน่าเชื่อถือ,
ประวัติบริษัท, สินค้าที่บริษัททำการผลิต และงบการเงินผู้เช่าโครงการในเบื้องต้น
รวมทั้งกลุ่มบริษัทฯ ได้ระบุในสัญญาเช่าระหว่างกลุ่มบริษัทฯ
และผู้เช่าที่มีการเก็บวัตถุอันตรายไว้อย่างชัดเจนว่า
ผู้เช่าต้องปฏิบัติตามข้อบังคับที่เกี่ยวข้องในเรื่องการรักษาสภาพแวดล้อมอย่างเคร่งครัดเพื่อให้การประกอบธุรกิจของกลุ่มบริษัทฯ
ไม่ส่งผลกระทบในเชิงลบใดๆ ต่อสิ่งแวดล้อม ด้วยเหตุนี้กลุ่มบริษัทฯ จึงไม่เคยมีปัญหา ไม่เคยละเมิด
ไม่เคยฝ่าฝืนกฎหมายที่เกี่ยวกับสิ่งแวดล้อมและไม่เคยมีกรณีพิพาทใดๆ ที่เกี่ยวเนื่องกับสิ่งแวดล้อม

7 งานที่ยังไม่ส่งมอบ

ณ วันที่ 31 ธันวาคม 2555 บริษัทฯ และบริษัทย่อย
มีโครงการที่ยังไม่ส่งมอบซึ่งมีสัญญาเช่าแล้วแต่อยู่ระหว่างก่อสร้าง/ยังไม่เริ่มรับรู้รายได้ ดังต่อไปนี้

+---+----------+------+-----+-------+---------+----------+----------+
|   | ที่ต       | บริษัท | ที่ดิน | มูลค   | สถานะ   | ควา      | ระย      |
|   | ั้งโครงการ |      | (   | ่าการก | โครงการ | มคืบหน้าขอ | ะเวลาที่คา |
|   |          |      | ไร่) | ่อสร้าง |         | งโครงการ | ดว่าจะก่อส |
|   |          |      |     | ไม่รวม |         |          | ร้างแล้วเส |
|   |          |      |     | ที่ดินแล |         | (ร       | ร็จและเริ่ม |
|   |          |      |     | ะสิทธิก |         | ้อยละของก | รับรู้รายได้ |
|   |          |      |     | ารเช่า |         | ารก่อสร้าง |          |
|   |          |      |     |       |         | แล้วเสร็จ) |          |
|   |          |      |     | (ล้า   |         |          |          |
|   |          |      |     | นบาท) |         |          |          |
+---+----------+------+-----+-------+---------+----------+----------+
| 1 | อ.พานทอง | บจก. | 14  | 54.2  | อยู่ระหว่า | 12.3     | ไตรมาส 2 |
|   | จ.ชลบุรี   | ดับ   | -00 |       | งก่อสร้าง |          | ปี 2556   |
|   |          | บลิวเ | -00 |       |         |          |          |
|   |          | อชเอ |     |       |         |          |          |
|   |          | อะไล |     |       |         |          |          |
|   |          | แอนซ์ |     |       |         |          |          |
+---+----------+------+-----+-------+---------+----------+----------+
| 2 | บา       | บ    | 11  | 17.1  | อยู่ระหว่า | 10.7     | ไตรมาส 2 |
|   | งนา-ตราด | ริษัทฯ | -01 |       | งก่อสร้าง |          | ปี 2556   |
|   | กิโลเมตรที่ |      | -50 |       |         |          |          |
|   | 19       |      |     |       |         |          |          |
|   | (        |      |     |       |         |          |          |
|   | ส่วนขยาย) |      |     |       |         |          |          |
+---+----------+------+-----+-------+---------+----------+----------+
| 3 | บา       | บ    | 66  | 140.2 | อยู่ระหว่า | 16.3     | ไตรมาส 2 |
|   | งนา-ตราด | ริษัทฯ | -00 |       | งก่อสร้าง |          | ปี 2556   |
|   | กิโลเมตรที่ |      | -15 |       |         |          |          |
|   | 23       |      |     |       |         |          |          |
+---+----------+------+-----+-------+---------+----------+----------+
| 4 | วังน้อย    | บ    | 15  | 292.9 | อยู่ระหว่า | 88.4     | ไตรมาส 1 |
|   | ก.ม. 61  | ริษัทฯ | -00 |       | งก่อสร้าง |          | ปี 2556   |
|   |          |      | -16 |       |         |          |          |
+---+----------+------+-----+-------+---------+----------+----------+
| ร |          |      | 106 | 504.4 |         |          |          |
| ว |          |      | -01 |       |         |          |          |
| ม |          |      | -81 |       |         |          |          |
+---+----------+------+-----+-------+---------+----------+----------+

หมายเหตุ:

1. บริษัทฯ ได้ทำสัญญาก่อสร้างกับบริษัทผู้รับเหมาก่อสร้างเพื่อพัฒนาโครงการข้างต้นแล้ว

8 การวิจัยและพัฒนา

เนื่องจากกลุ่มบริษัทฯ มุ่งเน้นการออกแบบและสร้างโครงการคลังสินค้า
ศูนย์กระจายสินค้าและโรงงาน ในลักษณะตามความต้องการของผู้เช่า(Built-to-Suit)
ในมาตรฐานระดับสากล ดังนั้นกลุ่มบริษัทฯ จึงมีการค้นคว้าวิจัยและพัฒนาอยู่เสมอ
เพื่อให้สอดคล้องกับความต้องการของลูกค้าแต่ละรายอย่างสูงสุด
นอกจากนี้กลุ่มบริษัทฯได้มีการพัฒนาและเสริมสร้างความรู้ของบุคลากรอย่างต่อเนื่อง
เพื่อผลักดันให้เป็นองค์กรแห่งการเรียนรู้

การพัฒนาปรับปรุงการวิธีการก่อสร้างและวัสดุที่ใช้ในการก่อสร้าง

บริษัทฯ ได้ตกลงให้ความร่วมมือกับบริษัท บี.เอส.วาย. คอนสตรัคชั่น จำกัด ในการพัฒนาผลิตภัณฑ์
ข้อมูลทางเทคนิค และ/หรือองค์ความรู้ ที่เกี่ยวข้องและเป็นประโยชน์ต่อการก่อสร้างคลังสินค้า หรือ
อาคารโรงงาน (Know-How) เพื่อให้คลังสินค้าหรืออาคารโรงงานของกลุ่มบริษัทฯ
สามารถแข่งขันได้อย่างมีประสิทธิภาพเหนือกว่าผู้ประกอบการรายอื่นๆ ทั้งในด้านราคาและคุณภาพ
ยกตัวอย่างเช่น
การพัฒนาเพื่อออกแบบระบบควบคุมอุณหภูมิให้มีความเย็นทั่วถึงและสม่ำเสมอทุกจุดภายในศูนย์กระจายสินค้า
การวิจัยและพัฒนาวัสดุสร้างพื้นให้มีความแข็งแรงและทนทานต่อการรับน้ำหนักและการใช้งานเป็นระยะเวลานาน
เพื่อลดปัญหารอยแตก ซึ่งจะทำให้ลูกค้าประหยัดและควบคุมต้นทุนด้านโลจิสติกส์ได้เป็นอย่างดี เป็นต้น
โดยองค์ความรู้ (Know-How) ที่เกิดขึ้นนี้ถือเป็นกรรมสิทธิ์ร่วมกันระหว่างบริษัทฯ และ บริษัท
บี.เอส.วาย. คอนสตรัคชั่น จำกัด